title: 2006/970/Euratom: Deċiżjoni tal-Kunsill tat- 18 ta' Diċembru 2006 dwar is-Seba' Programm Kwadru tal-Komunità Ewropea ta' l-Enerġija Atomika (Euratom) għar-riċerka nukleari u attivitajiet ta' taħriġ (2007-2011)

text:
L 400/60         MT                 Il-Ġurnal Uffiċjali ta’ l-Unjoni Ewropea              30.12.2006

                                                      II

                         (Atti li l-pubblikazzjoni tagħhom mhijiex obbligatorja)

                                     DEĊIŻJONI TAL-KUNSILL

                                        tat-18 ta’ Diċembru 2006

                      dwar is-Seba' Programm Kwadru tal-Komunità Ewropea
                                   ta’ l-Enerġija Atomika (Euratom)
                      għar-riċerka nukleari u attivitajiet ta' taħriġ (2007-2011)

                                           (2006/970/Euratom)

IL-KUNSILL TA’ L-UNJONI EWROPEA,

Wara li kkunsidra t-Trattat li jistabbilixxi l-Komunità Ewropea ta’ l-Enerġija Atomika, u b’mod
partikolari l-Artikolu 7 tiegħu,

Wara li kkunsidraw il-proposta tal-Kummissjoni,

Wara li kkunsidra l-opinjoni tal-Parlament Ewropew1,

Wara li kkunsidra l-opinjoni tal-Kumitat Ekonomiku u Soċjali Ewropew2,

1
       Opinjoni tal-15 ta' Ġunju 2006 (għada mhux pubblikata fil-Ġurnal Uffiċjali).
2
       ĠU C 65, 17.3.2006, p. 9.
 ---pagebreak--- 30.12.2006      MT                 Il-Ġurnal Uffiċjali ta’ l-Unjoni Ewropea                        L 400/61

Billi:

(1)      L-isforzi konġunti nazzjonali u Ewropej fil-qasam tar-riċerka u t-taħriġ huma essenzjali
         biex jiġu promossi u żgurati t-tkabbir ekonomiku u l-benessri taċ-ċittadini fl-Ewropa.

(2)      Is-Seba' Programm Kwadru għandu jikkomplimenta azzjonijiet oħra ta' l-UE fil-qasam tal-
         politika tar-riċerka li huma meħtieġa għall-implimentazzjoni ta' l-istrateġija ta' Lisbona,
         partikolarment l-azzjonjiet fl-edukazzjoni, it-taħriġ, il-kompetittività u l-innovazzjoni, l-
         industrija, l-impjiegi u l-ambjent.

(3)      Is-Seba' Programm Kwadru jibni fuq il-kisbiet li għamel dak ta' qablu lejn il-ħolqien ta'
         Żona ta' Riċerka Ewropea, u jkompli jmexxihom 'il quddiem lejn l-iżvilupp ta' l-ekonomija
         u s-soċjetà ta' l-għarfien fl-Ewropa.

(4)      Il-Green Paper tal-Kummissjoni 'Lejn strateġija Ewropea għall-provvista ta' l-enerġija'
         tenfasizza l-kontribut ta' l-enerġija nukleari għat-tnaqqis ta' l-emissjonijiet tal-gassijiet
         b'effett serra u għat-tnaqqis tad-dipendenza ta' l-Ewropa fuq l-enerġija importata.

(5)      Fl-24 ta' Awwissu 2005, il-Kummissjoni preżentat il-konklużjonijiet tal-valutazzjoni
         esterna ta' l-implimentazzjoni u r-riżultati ta' l-attivitajiet Komunitarji mwettqin fil-ħames
         snin ta' qabel dik il-valutazzjoni, flimkien ma' l-osservazzjonijiet tagħha.
 ---pagebreak--- L 400/62           MT                 Il-Ġurnal Uffiċjali ta’ l-Unjoni Ewropea                        30.12.2006

(6)        B'referenza għad-Deċiżjoni tal-Kunsill tas-26 ta' Novembru 2004 li temenda d-direttivi
           tan-negozjati dwar ir-Reattur Esperimentali Termonukleari Internazzjonali (ITER), ir-
           realizzazzjoni ta' l-ITER fl-Ewropa, f'approċċ usa' għall-enerġija mill-fużjoni, g]andu jkun
           l-element ċentrali ta' l-attivitajiet ta' riċerka dwar il-fużjoni nukleari li jsiru taħt is-Seba'
           Programm Kwadru.

(7)        L-implimentazzjoni tas-Seba' Programm Kwadru tista' tagħti lok għall-istabbiliment ta'
           ħidmiet konġunti skond it-tifsira ta' l-Artikoli 45 sa 51 tat-Trattat.

(8)        Attivitajiet tar-riċerka appoġġati mis-Seba' Programm Kwadru għandhom jikkonformaw
           mal-prinċipji fundamentali ta' l-etika, inklużi dawk li huma riflessi fil-Karta tad-Drittijiet
           Fundamentali ta' l-Unjoni Ewropea. L-opinjonijiet tal-Grupp Ewropew dwar l-Etika fix-
           Xjenza u fit-Teknoloġiji Ġodda qegħdin jitqiesu u ser ikomplu jitqiesu.

(9)        Din id-Deċiżjoni tistabbilixxi pakkett finanzjarju għad-dewmien kollu tal-programm li
           huwa r-referenza ewlenija skond it-tifsira tal-punt 37 tal-Ftehim Interistituzzjonali tas-17
           ta' Mejju 2006 ta' bejn il-Parlament Ewropew, il-Kunsill u l-Kummissjoni dwar id-
           dixxiplina baġitarja u t-tmexxija finanzjarja soda1, għall-awtorita baġitarja matul il-
           proċedura baġitarja annwali.

1
       ĠU C 139, 14,6,2006, p.1.
 ---pagebreak--- 30.12.2006      MT                 Il-Ġurnal Uffiċjali ta’ l-Unjoni Ewropea                        L 400/63

(10)     Huwa importanti li tiġi żgurata l-amministrazzjoni soda tal-finanzi tas-Seba' Programm
         Kwadru u l-implimentazzjoni tiegħu bl-iktar mod effettiv u faċli għall-użu possibbli, kif
         ukoll il-faċilità ta' l-aċċess għall-parteċipanti kollha.

(11)     Taħt is-Seba' Programm Kwadru, ir-rwol tan-nisa fix-xjenza u riċerka għandu jingħata l-
         importanza dovuta, bil-għan li r-rwol attiv tan-nisa fir-riċerka jkompli jissaħħaħ.

(12)     Iċ-Ċentru Konġunt tar-Riċerka (JRC) għandu jikkontribwixxi fil-forniment ta' appoġġ
         xjentifiku u teknoloġiku mmexxi mill-klijent li jingħata għall-formulazzjoni, l-iżvilupp, l-
         implimentazzjoni u l-monitoraġġ ta' linji politiċi Komunitarji. F'dan ir-rigward, huwa utli li
         l-JRC jkompli jiffunzjona bħala ċentru indipendenti ta' referenza għax-xjenza u t-
         teknoloġija fl-UE fl-oqsma tal-kompetenzi speċifiċi tiegħu.

(13)     Id-dimensjoni internazzjonali u globali fl-attivitajiet ta' riċerka Ewropej hi importanti
         għall-fini tal-ksib ta' benefiċċji reċiproċi. Is-Seba' Programm Kwadru għandu jkun miftuħ
         għall-parteċipazzjoni tal-pajjiżi li jkunu kkonkludew il-ftehim meħtieġa għal dan il-għan, u
         fil-livell tal-proġetti u fuq il-bażi tal-benefiċċju reċiproku, għandu jkun miftuħ ukoll għall-
         parteċipazzjoni ta' entitajiet minn pajjiżi terzi u ta' organizzazzjonijiet internazzjonali tal-
         kooperazzjoni xjentifika.
 ---pagebreak--- L 400/64          MT                Il-Ġurnal Uffiċjali ta’ l-Unjoni Ewropea                       30.12.2006

(14)       Is-Seba' Programm Kwadru għandu jikkontribwixxi għat-tkabbir ta' l-Unjoni Ewropea billi
           jwassal appoġġ xjentifiku u teknoloġiku lill-pajjiżi kandidati għall-implimentazzjoni ta' l-
           acquis Komunitarju u għall-integrazzjoni tagħhom fiż-Żona ta' Riċerka Ewropea.

(15)       Għandhom jittieħdu wkoll miżuri xierqa biex ma jitħallewx isiru irregolaritajiet u frodi, u
           għandhom jittieħdu l-passi meħtieġa biex jinġabru lura fondi mitlufa, imħallsa b'mod mhux
           dovut jew użati b'mod mhux korrett, skond ir-Regolamenti tal-Kunsill (KE, Euratom) Nru
           2988/95 tat-18 ta' Diċembru 1995 dwar il-protezzjoni ta' l-interessi finanzjarji tal-
           Komunità Ewropea1, (KE, Euratom) Nru 2185/96 tal-11 ta' Novembru 1996 dwar il-
           verifiki u l-ispezzjonijiet fuq il-post imwettqa mill-Kummissjoni sabiex tipproteġi l-
           interessi finanzjarji tal-Komunità Ewropea kontra l-frodi u irregolaritajiet oħra2 u r-
           Regolament tal-Kunsill (KE) Nru 1074/1999 tal-25 ta' Mejju 1999 dwar investigazzjonijiet
           immexxija mill-Uffiċċju Ewropew ta' Kontra l-Frodi (OLAF)3.

(16)       Il-Kumitat Xjentifiku u Tekniku ġie kkonsultat mill-Kummissjoni u ta l-opinjoni tiegħu.

IDDEĊIEDA KIF ĠEJ:

1
       ĠU L 312, 23.12.1995, p. 1.
2
       ĠU L 292, 15.11.1996, p. 2.
3
       ĠU L 136, 31.5.1999, p. 8.
 ---pagebreak--- 30.12.2006      MT                 Il-Ġurnal Uffiċjali ta’ l-Unjoni Ewropea                         L 400/65

                                                Artikolu 1
                                Adozzjoni tas-Seba' Programm Kwadru

B'dan qed jiġi adottat, għall-perijodu mill-1 ta' Jannar 2007 sal-31 ta' Diċembru 2011, il-programm
kwadru pluriennali għall-attivitajiet tar-riċerka u t-taħriġ nukleari, minn hawn 'il quddiem is-"Seba'
Programm Kwadru".

                                                Artikolu 2
                                                 Objettivi

1.       Is-Seba' Programm Kwadru għandu jsegwi l-objettivi ġenerali stabbiliti fl-Artikolu 1 u l-
         Artikolu 2(a) tat-Trattat, filwaqt li jikkontribwixxi lejn il-ħolqien ta' soċjetà bbażata fuq l-
         għarfien, bi tkomplija fuq iż-Żona ta' Riċerka Ewropea.

2.       Is-Seba' Programm Kwadru għandu jinkludi riċerka Komunitarja, żvilupp teknoloġiku,
         kooperazzjoni internazzjonali, disseminazzjoni ta' informazzjoni teknika u attivitajiet ta'
         sfruttament kif ukoll taħriġ, li għandhom jiġu stabbiliti f'żewġ programmi speċifiċi:

         L-ewwel programm speċifiku għandu jkopri dawn li ġejjin:

         (a)   riċerka dwar l-enerġija mill-fużjoni, bil-għan li tiġi żviluppata t-teknoloġija għal sors
               ta' enerġija sigur, sostenibbli, li jirrispetta l-ambjent, u ekonomikament vijabbli;

         (b)   fissjoni nukleari u protezzjoni mir-radjazzjoni bil-għan tat-tisħiħ b'mod partikolari
               tal-prestazzjoni tas-sikurezza, l-effiċjenza tar-riżorsi u l-kost-effettività tal-fissjoni
               nukleari u ta' użi oħra tar-radjazzjoni fl-industrija u fil-mediċina.
 ---pagebreak--- L 400/66          MT                Il-Ġurnal Uffiċjali ta’ l-Unjoni Ewropea                  30.12.2006

           It-tieni programm speċifiku għandu jkopri l-attivitajiet taċ-Ċentru Konġunt tar-Riċerka fil-
           qasam ta' l-enerġija nukleari.

3.         Il-linji ġenerali tal-programmi speċifiċi huma deskritti fl-Anness I.

                                                 Artikolu 3
                   L-ammont massimu globali u l-ishma allokati għal kull programm

1.         L-ammont globali massimu għall-implimentazzjoni tas-Seba' Programm Kwadru għall-
           perijodu mill-2007 sa l-2011 għandu jkun ta' EUR 2751 miljun. Dan l-ammont għandu jiġi
           mqassam kif ġej (f'miljuni ta' EUR):

             Riċerka dwar l-enerġija mill-fużjoni1                                 1947

             Fissjoni nukleari u l-protezzjoni mir-radjazzjoni                     287

             Attivitajiet nukleari taċ-Ċentru Konġunt tar-Riċerka                  517

2.         Ir-regoli dettaljati għall-parteċipazzjoni finanzjarja Komunitarja fis-Seba' Programm
           Kwadru jidhru fl-Anness II.

1
       Fl-ammont previst għar-riċerka ta' l-enerġija mill-fużjoni, mill-anqas EUR 900 miljun ser
       ikunu riservati għal attivitajiet minbarra l-kostruzzjoni ta' ITER, imniżżel fl-Anness I.
 ---pagebreak--- 30.12.2006      MT                Il-Ġurnal Uffiċjali ta’ l-Unjoni Ewropea                    L 400/67

                                               Artikolu 4
                        Protezzjoni ta' l-interessi finanzjarji tal-Komunitajiet

Għall-azzjonijiet Komunitarji ffinanzjati taħt din id-Deċiżjoni, ir-Regolamenti (KE, Euratom) Nru
2988/95 u (Euratom, KE) Nru 2185/96 għandhom japplikaw għal kwalunkwe ksur ta' disposizzjoni
ta' liġi Komunitarja, inkluż il-ksur ta' obbligu kuntrattwali stipulat abbażi tas-Seba' Programm
Kwadru, li jirriżulta minn att jew ommissjoni minn operatur ekonomiku li għandu, jew ikollu, l-
effett li jippreġudika l-budget ġenerali ta' l-Unjoni Ewropea jew il-budgets amministrati minna,
permezz ta' nefqa mhux ġustifikata.

                                               Artikolu 5
                                      Prinċipji etiċi fundamentali

L-attivitajiet kollha ta' riċerka mwettqa taħt is-Seba' Programm Kwadru għandhom jitwettqu
b'konformità mal-prinċipji etiċi fundamentali.

                                               Artikolu 6
                                Monitoraġġ, evalwazzjoni u reviżjoni

1.       Il-Kummissjoni għandha kontinwament u sistematikament timmonitorja l-
         implimentazzjoni tas-Seba' Programm Kwadru u l-Programmi Speċifiċi tiegħu u
         regolarment tirrapporta u xxerred ir-riżultati ta' dan il-monitoraġġ.
 ---pagebreak--- L 400/68           MT                Il-Ġurnal Uffiċjali ta’ l-Unjoni Ewropea                      30.12.2006

2.         Mhux aktar tard mill-2010, il-Kummissjoni għandha twettaq, bl-għajnuna ta' esperti
           esterni, evalwazzjoni interim ibbażata fuq l-evidenza tas-Seba' Programm Kwadru u l-
           programmi speċifiċi tiegħu mibnija fuq l-evalwazzjoni ex-post tas-Sitt Programm Kwadru.
           Din l-evalwazzjoni għandha tkopri l-kwalità ta' l-attivitajiet ta' riċerka eżistenti, kif ukoll il-
           kwalità ta' l-implimentazzjoni u l-amministrazzjoni, u l-progress li sar lejn il-kisba ta' l-
           objettivi stabbiliti.

3.         Wara t-tmiem tas-Seba' Programm Kwadru, il-Kummissjoni għandha tara li titwettaq
           evalwazzjoni esterna minn esperti indipendenti tal-motivazzjonijiet, l-implimentazzjoni u
           l-kisbiet tiegħu.

           Il-Kummissjoni għandha tikkomunika l-konklużjonijiet ta' din, flimkien ma' l-
           osservazzjonijiet tagħha, lill-Parlament Ewropew, lill-Kunsill, lill-Kumitat Ekonomiku u
           Soċjali u lill-Kumitat tar-Reġjuni.
 ---pagebreak--- 30.12.2006      MT                Il-Ġurnal Uffiċjali ta’ l-Unjoni Ewropea                  L 400/69

                                               Artikolu 7
                                              Dħul fis-seħħ

Din id-Deċiżjoni għandha tidħol fis-seħħ fil-jum ta' wara dak tal-pubblikazzjoni tagħha fil-Ġurnal
Uffiċjali ta' l-Unjoni Ewropea.

Magħmul fi Brussell, nhar it-18 ta’ Diċembru 2006.

                                              Mill-Kunsill
                                              Il-President
                                              J. -E. ENESTAM
 ---pagebreak--- L 400/70          MT                 Il-Ġurnal Uffiċjali ta’ l-Unjoni Ewropea                     30.12.2006

                                                  ANNESS I

                                 OBJETTIVI, TEMI U ATTIVITAJIET
                                     XJENTIFIĊI U TEKNOLOĠIĊI

INTRODUZZJONI

Is-Seba' Programm Kwadru tal-Komunità Ewropea ta’ l-Enerġija Atomika (Euratom) għar-riċerka
nukleari u attivitajiet ta' taħriġ huwa organizzat f'żewġ partijiet li jikkorrispondu għall-azzjonijiet
"indiretti" dwar ir-riċerka dwar l-enerġija mill-fużjoni u l-fissjoni nukleari u l-protezzjoni mir-
radjazzjoni, u l-attivitajiet ta' riċerka "diretti" tal-JRC.

I.A.    RIĊERKA DWAR L-ENERĠIJA MILL-FUŻJONI

Objettiv

L-iżvilupp tal-bażi ta' għarfien għall-ħolqien, u t-twettiq ta' ITER bħala l-pass ewlieni lejn, il-
ħolqien ta' prototipi ta' reatturi għal impjanti ta' l-enerġija siguri, sostenibbli, jirrispettaw l-ambjent
u ekonomikament vijabbli.
 ---pagebreak--- 30.12.2006       MT                  Il-Ġurnal Uffiċjali ta’ l-Unjoni Ewropea                         L 400/71

Motivazzjoni

Hemm nuqqasijiet serji fil-provvista ta' l-enerġija ta' l-Ewropa, rigward konsiderazzjonijiet tal-
perijodu qasir, medju u twil. B'mod partikolari, huma meħtieġa miżuri sabiex jiġu indirizzati l-
kwistjonijiet tal-provvista, il-bidla fil-klima u l-iżvilupp sostenibbli, filwaqt li jiġi żgurat li ma jiġix
mhedded it-tkabbir ekonomiku fil-ġejjieni.

Minbarra l-isforzi li l-UE qiegħda tagħmel fil-qasam tar-riċerka fl-enerġiji rinnovabbli, il-fużjoni
għandha l-potenzjal li tagħti kontribut ewlieni għall-ħolqien ta' provvista ta' enerġija sostenibbli u
sigura għall-UE għal xi għexieren ta' snin minn issa, wara l-penetrazzjoni ta' reatturi ta' fużjoni
kummerċjali fis-suq. L-iżvilupp b'suċċess tagħha jipprovdi enerġija mingħajr periklu, sostenibbli u
li tirrispetta l-ambjent. Il-mira fit-tul tar-riċerka Ewropea dwar il-fużjoni, li tħaddan l-attivitajiet
kollha ta' fużjoni fl-Istati Membri u f'pajjiżi terzi assoċjati, hi l-ħolqien konġunt, f'madwar tletin jew
ħamsa u tletin sena u soġġett għall-progress teknoloġiku u xjentifiku, ta' prototipi ta' reatturi għal
impjanti ta' l-enerġija li jissodisfaw dawn il-ħtiġiet, u li huma ekonomikament vijabbli.

L-istrateġija biex tintlaħaq il-mira fil-perijodu fit-tul tinvolvi, bħala l-ewwel prijorità tagħha, il-bini
ta' ITER (faċilità sperimentali ewlenija li tkun tista' turi l-fattibbilità xjentifika u teknika ta' l-
enerġija mill-fużjoni), u wara dan il-bini ta' DEMO, impjant ta' l-enerġija mill-fużjoni
"dimostrattiv". Ma' dan ikun hemm programm dinamiku ta' appoġġ għall-R&Ż għall-ITER u għall-
iżviluppi fil-materjali, it-teknoloġiji u l-fiżika għall-fużjoni meħtieġa għad-DEMO. Dan ikun
jinvolvi lill-industrija Ewropea, l-assoċjazzjonijiet tal-fużjoni u pajjiżi terzi, b'mod partikolari l-
Partijiet għall-Ftehim ITER.
 ---pagebreak--- L 400/72           MT                 Il-Ġurnal Uffiċjali ta’ l-Unjoni Ewropea                       30.12.2006

Attivitajiet

1.         Ir-realizzazzjoni ta' l-ITER

           Din tinkludi attivitajiet għar-realizzazzjoni konġunta ta' l-ITER (bħala infrastruttura
           internazzjonali tar-riċerka), b'mod partikolari għat-tħejjija tas-sit, l-istabbiliment ta' l-
           Organizzazzjoni ITER u l-Impriża Konġunta Ewropea għall-ITER, l-amministrazzjoni u l-
           persunal, is-sostenn ġenerali tekniku u amministrattiv, il-bini tat-tagħmir u l-
           istallazzjonijiet u s-sostenn għall-proġett waqt il-bini.

2.         R&Ż bi tħejjija għat-tħaddim ta' ITER

           Programm iffokat ta' fiżika u teknoloġija ser jisfrutta l-faċilitajiet rilevanti u r-riżorsi fil-
           programm tal-fużjoni, jiġifieri JET u apparati oħra ta' iżolament manjetiku, eżistenti, futuri
           jew dawk li qegħdin jinbnew (Tokamaks, Stellarators, RFPs). Huwa ser jevalwa
           teknoloġiji speċifiċi ewlenin ta' l-ITER, jikkonsolida l-għażliet tal-proġett ITER, u jħejji
           għat-tħaddim ta' l-ITER permezz ta' attivitajiet sperimentali u teoretiċi.

3.         Attivitajiet ta' teknoloġija bi tħejjija għad-DEMO

           Dan jinvolvi l-iżvilupp vigoruż ta' materjali ta' fużjoni u ta' teknoloġiji ċentrali għall-
           fużjoni, inklużi kutri, u l-istabbiliment ta' tim ta' proġett iddedikat sabiex iħejji għall-bini
           tal-Faċilità Internazzjonali għall-Irradjazzjoni tal-Materjali tal-Fużjoni (IFMIF) biex
           jikkwalifika l-materjali għad-DEMO. Huwa ser jinkludi testijiet ta' l-irradjazzjoni u l-
           immudellar tal-materjali, studji tad-disinn kunċettwali tad-DEMO, u studji dwar l-aspetti
           ta' sigurtà, dawk ambjentali u dawk soċjo-ekonomiċi ta' l-enerġija mill-fużjoni.
 ---pagebreak--- 30.12.2006       MT                Il-Ġurnal Uffiċjali ta’ l-Unjoni Ewropea                         L 400/73

4.       Attivitajiet ta' R&Ż għall-medda ta' żmien itwal

         L-attivitajiet ser jinkludu żvilupp ulterjuri ta' kunċetti mtejba għal skemi ta' iżolament
         manjetiku b'vantaġġi potenzjali għall-impjanti ta' l-enerġija mill-Fużjoni (b'enfasi fuq it-
         tkomplija tal-bini tat-tagħmir stellaratur W7-X), tat-teorija u l-immudellar immirati lejn il-
         fehim komprensiv ta' l-aġir tal-plażma tal-fużjoni u l-koordinazzjoni, fil-kuntest ta' attività
         għaż-żamma tal-kuntatti, ta' l-attivitajiet tar-riċerka ċivili mwettqa mill-Istati Membri dwar
         l-iżolament inerzjali.

5.       Riżorsi umani, edukazzjoni u taħriġ

         Bil- ħsieb tal-ħtiġijiet immedjati u dawk tal-perijodu medju ta' ITER, u għall-iżvilupp
         ulterjuri tal-fużjoni, ser jitwettqu inizjattivi mmirati lejn l-iżgurar tad-disponibilità ta'
         riżorsi umani adegwati, f'termini ta' numri, firxa ta' ħiliet u taħriġ u esperjenza ta' livell
         għoli, b'mod partikolari fir-rigward tal-fużjoni fiżika u ta' l-inġenerija.

6.       Infrastrutturi

         Il-bini tal-proġett internazzjonali ITER għar-riċerka dwar l-enerġija mill-fużjoni ser ikun
         element ta' l-infrastrutturi ta' riċerka ġodda b'dimensjoni Ewropea b'saħħitha.

7.       Proċessi ta' trasferiment tat-teknoloġija

         L-ITER ser ikun jeħtieġ strutturi organizzattivi ġodda u aktar flessibbli biex jippermettu li
         l-proċess ta' innovazzjoni u progress teknoloġiku li hu joħloq ikun trasferit malajr lejn l-
         industrija, sabiex l-isfidi li jippermettu li l-industrija Ewropea ssir aktar kompetittiva jkunu
         jistgħu jintlaħqu.
 ---pagebreak--- L 400/74          MT                  Il-Ġurnal Uffiċjali ta’ l-Unjoni Ewropea                         30.12.2006

I.B. FISSJONI NUKLEARI U PROTEZZJONI MIR-RADJAZZJONI

Objettiv

L-istabbiliment ta' bażi teknika u xjentifika soda sabiex jiġu aċċelerati l-iżviluppi prattiċi għall-
ġestjoni aktar sigura ta' skart radjuattiv b'ħajja twila, bit-tisħiħ b'mod partikolari tal-prestazzjoni tas-
sikurezza, l-effiċjenza tar-riżorsi u l-kost-effettività ta' l-enerġija nukleari u l-iżgurar ta' sistema
robusta u soċjalment aċċettabbli ta' protezzjoni tal-bniedem u ta' l-ambjent kontra l-effetti ta'
radjazzjoni ijonizzanti.

Motivazzjoni

L-enerġija nukleari attwalment tiġġenera terz ta' l-elettriċità kollha kkunsmata fl-UE u, bħala l-aktar
sors sinifikattiv ta' elettriċità ta' tagħbija bażi li, matul il-funzjonament ta' impjant ta' l-enerġija
nukleari, ma jemittix CO2, tikkostitwixxi element importanti fid-dibattitu dwar il-mezzi għall-ġlieda
kontra l-bidla fil-klima u t-tnaqqis tad-dipendenza ta' l-Ewropa fuq l-enerġija impurtata.
Globalment, is-settur nukleari Ewropew huwa kkaratterizzat mill-aktar teknoloġija avvanzata u
jipprovdi impjiegi ta' ħila kbira għal diversi mijiet ta' eluf ta' nies. Teknoloġija nukleari aktar
avvanzata tista' toffri l-prospettiva ta' titjib sinifikattiv fl-effiċjenza u l-użu ta' riżorsi, filwaqt li fl-
istess ħin tiżgura standards ta' sikurezza saħansitra ogħla u produzzjoni anqas ta' skart minn
proġettazzjonijiet attwali.
 ---pagebreak--- 30.12.2006       MT                Il-Ġurnal Uffiċjali ta’ l-Unjoni Ewropea                         L 400/75

Madankollu, hemm tħassib importanti li jaffettwa l-użu kontinwu ta' dan is-sors ta' enerġija fl-UE.
Għadhom meħtieġa sforzi sabiex tiġi żgurata l-kontinwazzjoni tar-rekord eċċellenti tal-Komunità
fir-rigward ta' sikurezza u t-titjib tal-protezzjoni mir-radjazzjoni jkompli jkun qasam ta' prijorità. Il-
kwistjonijiet ewlenin huma s-sigurtà operattiva tar-reatturi u l-amministrazzjoni ta' l-iskart b'ħajja
twila, li t-tnejn li huma qed jiġu indirizzati permezz ta' ħidma kontinwa fil-livell tekniku, għalkemm
huma meħtieġa wkoll kontributi politiċi u tas-soċjetà. Fl-użi kollha tar-radjazzjoni, sew fl-industrija
kif ukoll fil-mediċina, il-prinċipju li jirbaħ fuq kollox huwa dak tal-protezzjoni tal-bniedem u ta' l-
ambjent. L-oqsma tematiċi kollha li ser jiġu indirizzati hawnhekk huma kkaratterizzati minn tħassib
li jiġi fuq kollox sabiex jiġu żgurati livelli għolja ta' sigurtà. B'mod simili, hemm ħtiġijiet li jistgħu
jiġu identifikati b'mod ċar fix-xjenza u l-inġinerija nukleari kollha rigward id-disponibbiltà ta'
infrastrutturi u kompetenzi fir-riċerka. Barra minn hekk, l-oqsma tekniċi individwali huma marbuta
minn suġġetti prinċipali trasversali, bħal ma huma ċ-ċiklu tal-fjuwil nukleari, il-kimika attinika, l-
analiżi tar-riskju u l-valutazzjoni tas-sikurezza u anke kwistjonijiet ta' governanza u oħra marbuta
mas-soċjetà.

Ser tkun meħtieġa wkoll riċerka biex jiġu esplorati opportunitajiet xjentifiċi u teknoloġiċi ġodda u
biex ikun hemm rispons, b'mod flessibbli, għal ħtiġijiet ġodda ta' politika li jirriżultaw matul is-
Seba' Programm Kwadru.

Attivitajiet

1.       Ġestjoni ta' l-iskart radjuattiv

         Attivitajiet ta' riċerka u żvilupp orjentati lejn l-implimentazzjoni dwar l-aspetti prinċipali
         kollha li jkun baqa' ta' rimi ġeoloġiku fil-fond ta' fjuwil użat u ta' skart radjuattiv b'ħajja
         twila u, skond ma jkun il-każ, dimostrazzjoni dwar it-teknoloġiji u s-sigurtà, u sabiex
         tingħata importanza lill-iżvilupp ta' perspettiva Ewropea komuni dwar il-kwistjonijiet
         prinċipali marbuta ma' l-amministrazzjoni u r-rimi ta' l-iskart. Riċerka dwar il-partizzjoni u
         t-trasmutazzjoni u/jew kunċetti oħra mmirati lejn it-tnaqqis ta' l-ammont u/jew il-periklu ta'
         l-iskart għar-rimi.
 ---pagebreak--- L 400/76           MT                 Il-Ġurnal Uffiċjali ta’ l-Unjoni Ewropea                      30.12.2006

2.         Sistemi ta' reatturi

           Riċerka biex issostni t-tħaddim kontinwu bla periklu tat-tipi kollha rilevanti ta' sistemi ta'
           reatturi eżistenti (inklużi l-faċilitajiet taċ-ċiklu tal-fjuwil), b'kont meħud ta' sfidi ġodda bħal
           ma huma l-estensjoni fit-tul tal-ħajja u l-iżvilupp ta' metodoloġiji ġodda u avvanzati ta'
           valutazzjoni tas-sikurezza (kemm l-element tekniku kif ukoll dak uman) inkluż fir-rigward
           ta' aċċidenti gravi, u għall-valutazzjoni tal-potenzjal u ta' l-aspetti ta' sikurezza u ta'
           ġestjoni ta' l-iskart ta' sistemi ta' reatturi futuri, fit-terminu qasir u dak medju, u b'hekk
           jinżammu l-istandards ta' sikurezza għolja diġà miksuba fl-UE u li jtejbu konsiderevolment
           il-ġestjoni fil-perijodu fit-tul ta' skart radjuattiv.

3.         Protezzjoni mir-radjazzjoni

           Ir-riċerka, b'mod partikolari dwar ir-riskji minn dożi baxxi, dwar l-użi mediċi u dwar il-
           ġestjoni ta' l-aċċidenti, biex tipprovdi l-bażi xjentifka għal sistema robusta, ekwitabbli u
           soċjalment aċċettabbli ta' protezzjoni li ma tillimitax aktar milli dovut l-użi wiesa' u ta' ġid
           tar-radjazzjoni fl-industrija u fil-mediċina. Riċerka biex jitnaqqas kemm jista’ jkun l-impatt
           tat-terroriżmu nukleari u radjoloġiku u l-bdil tad-destinazzjoni ta’ materjal nukleari.
 ---pagebreak--- 30.12.2006         MT                  Il-Ġurnal Uffiċjali ta’ l-Unjoni Ewropea                              L 400/77

4.         Infrastrutturi

           B'appoġġ għad-disponibbiltà ta', u l-kooperazzjoni bejn, infrastrutturi ta' riċerka bħal ma
           huma faċilitajiet ta' ttestjar ta' materjali, laboratorji ta' riċerka taħt l-art u faċilitajiet
           radjobijoloġiċi u banek ta' tessut, meħtieġa għaż-żamma ta' standards għoljin ta' kisba
           teknika, innovazzjoni u sikurezza fis-settur nukleari Ewropew.

5.         Riżorsi umani, edukazzjoni u taħriġ

           B'appoġġ għaż-żamma u l-iżvilupp ulterjuri tal-kompetenza xjentifika u l-kapaċità umana
           (per eżempju permezz ta' attivitajie ta' taħriġ konġunti) sabiex tiġi garantita d-disponibbiltà
           ta' riċerkaturi u impjegati kwalifikati kif suppost fis-settur nukleari fuq il-perijodu aktar fit-
           tul.

II.        ATTIVITAJIET NUKLEARI TAĊ-ĊENTRU KONĠUNT TAR-RIĊERKA (ĊKR)

Objettiv

Il-forniment ta' appoġġ xjentifiku u tekniku orjentat lejn il-klijent għall-proċess ta' tfassil ta' politika
Komunitarja fil-qasam nukleari, bl-iżgurar ta' l-appoġġ għall-implimentazzjoni u l-monitoraġġ ta'
linji politiċi eżistenti filwaqt li jkun hemm rispons b'mod flessibbli għat-talbiet ta' politika ġodda.
 ---pagebreak--- L 400/78         MT                Il-Ġurnal Uffiċjali ta’ l-Unjoni Ewropea                      30.12.2006

Motivazzjoni

Il-JRC jappoġġa l-objettivi ta' l-istrateġija Ewropea għall-provvista ta' l-enerġija, b'mod partikolari
bħala għajnuna sabiex jintlaħqu l-objettivi ta' Kyoto. Il-Komunità għandha abbiltà rikonoxxuta
f'bosta aspetti tat-teknoloġija nukleari, u din hija mibnija fuq bażi solida ta' suċċessi miksuba fl-
imgħoddi f'dan il-qasam. L-utilità tal-JRC fl-appoġġ li jagħti lil-linji politiċi Komunitarji u fil-
kontribut tiegħu għax-xejriet ġodda fir-riċerka nukleari huma bbażati fuq il-kompetenzi xjentifiċi
tiegħu u l-integrazzjoni tiegħu fil-komunità xjentifika internazzjonali u l-kooperazzjoni ma' ċentri
ta' riċerka oħra kif ukoll id-disseminazzjoni ta' għarfien. Il-JRC għandu persunal kompetenti u
faċilitajiet avvanzati biex iwettqu ħidma xjentifika/teknika rikonoxxuta, bil-ħsieb li r-riċerka
Ewropea tinżamm fuq quddiem nett permezz tal-kwalità tal-ħidma xjentifika u teknika tiegħu. Il-
JRC jappoġġa l-politika tal-Komunità li żżomm abbiltajiet u kompetenzi bażiċi għall-futur billi
tagħti aċċess għall-infrastrutturi tagħha lil riċerkaturi oħra, permezz tat-taħriġ ta' xjentisti żgħażagħ
u bl-ikkoltivar tal-mobbiltà tagħhom u b'hekk tappoġġa l-għarfien espert nukleari fl-Ewropa.
Tfaċċaw ħtiġijiet ġodda b'mod partikolari fir-relazzjonijiet esterni u l-politika marbuta mas-sigurtà.
F'dawn il-każijiet, huma meħtieġa informazzjoni/analiżi/sistemi interni u siguri li mhux dejjem
jistgħu jinkisbu fis-suq.

L-attivitajiet nukleari tal-JRC għandhom l-għan li jissodisfaw il-ħtiġiet ta' R&Ż b'appoġġ kemm tal-
Kummissjoni kif ukoll ta' l-Istati Membri. L-objettiv ta' dan il-programm huwa li tiġi żviluppata u
miġbura flimkien l-għarfien, li jiġi provdut input lid-dibattitu dwar il-produzzjoni ta' l-enerġija
nukleari, is-sikurezza u l-affidabilità tagħha, is-sostenibbiltà u l-kontroll tagħha, it-theddid u l-isfidi
tagħha, inkluża l-valutazzjoni ta' sistemi innovattivi/futuri.
 ---pagebreak--- 30.12.2006      MT                 Il-Ġurnal Uffiċjali ta’ l-Unjoni Ewropea                         L 400/79

Attivitajiet

L-attivitajiet tal-JRC ser jiffokaw fuq:

1)       Il-Ġestjoni ta' l-Iskart Nukleari u l-Impatt Ambjentali bil-għan li jiġu mifhuma l-proċessi
         tal-fjuwil nukleari mill-produzzjoni ta' l-enerġija għar-rimi ta' l-iskart u li jiġu żviluppati
         soluzzjonijiet effettivi għall-ġestjoni ta' skart nukleari ta' livelli għoli b'segwitu għaż-żewġ
         possibbiltajiet prinċipali (rimi dirett jew it-tqassim u trasmutazzjoni); Ser ikunu żviluppati
         wkoll attivitajiet biex itejbu l-għarfien u jiżviluppaw l-ipproċessar jew il-kondizzjonar ta'
         skart b'ħajja twila u riċerka bażika fl-aktinidi;

2)       Is-Sikurezza Nukleari, fl-implimentazzjoni tar-riċerka dwar iċ-ċikli tal-fjuwil sew tal-
         preżent kif ukoll tal-ġejjieni u dwar l-indennità tar-reatturi tat-tip tal-Punent u dak Russu,
         kif ukoll dwar id-disinn ta' reatturi ġodda. Barra minn hekk il-JRC ser jikkontribwixxi u
         jikkoordina l-kontribut Ewropew għall-inizjattiva ta' Forum Internazzjonali tar-IV
         Ġenerazzjoni dwar l-R&Ż, li fih huma involuti l-aqwa organizzazzjonijiet ta' riċerka fid-
         dinja. Il-JRC għandu jaġixxi bħala integratur tar-riċerka f'dan il-qasam bil-għan li jiżgura l-
         kwalità tal-kontribut Ewropew lill-GIF. Il-JRC ser jikkontribwixxi esklussivament għal
         dawk l-oqsma li jistgħu jtejbu l-aspetti tas-sigurtà u tas-salvagwardja ta' ċikli tal-fjuwil
         innovattivi, b'mod partikolari l-karatterizzazzjoni, l-ittestjar u l-analiżi ta' fjuwils ġodda; l-
         iżvilupp ta' għanijiet ta' sigurtà u ta' kwalità, il-ħtiġiet ta' sigurtà u metodi ta' evalwazzjoni
         avvanzati għas-sistemi;
 ---pagebreak--- L 400/80           MT                 Il-Ġurnal Uffiċjali ta’ l-Unjoni Ewropea                      30.12.2006

(3)        Is-sigurtà Nukleari, fl-appoġġ għat-twettiq ta' l-impenji Komunitarji, b'mod partikolari l-
           kontroll tal-faċilitajiet taċ-ċiklu tal-fjuwil b'enfasi fuq il-fażi finali taċ-ċiklu, il-monitoraġġ
           tar-radjuattività fl-ambjent, jew l-implimentazzjoni tal-protokoll addizzjonali u s-
           salvagwardji integrati, u l-prevenzjoni ta' l-użu mhux xieraq ta' materjal nukleari u
           radjuattiv assoċjat mat-traffikar illeċitu ta' tali materjal.

Barra minn hekk, il-JRC ser jiffaċilita dibattitu ibbażat fuq il-fatti u tfassil ta' deċiżjonijiet infurmat
dwar it-taħlita ta' enerġija biex tilħaq il-ħtiġijiet ta' enerġija Ewropej (inklużi sorsi ta' enerġija li
tiġġedded u enerġija nukleari).
 ---pagebreak--- 30.12.2006       MT                 Il-Ġurnal Uffiċjali ta’ l-Unjoni Ewropea                        L 400/81

                                                ANNESS II

                                     SKEMI TA' FINANZJAMENT

Soġġett għar-regoli għall-parteċipazzjoni stabbiliti għall-implimentazzjoni tas-Seba' Programm
Kwadru, il-Komunità ser tappoġġa attivitajiet ta' riċerka u żvilupp teknoloġiku, inklużi attivitajiet
ta' dimostrazzjoni fil-programmi speċifiċi permezz ta' firxa ta' skemi ta' finanzjament. Dawn l-
iskemi ser jintużaw, individwalment jew flimkien, biex jiffinanzjaw kategoriji differenti ta'
azzjonijiet implimentati fis-Seba' Programm Kwadru.

1.       SKEMI TA' FFINANZJAR FL-ENERĠIJA MILL-FUŻJONI

Fil-qasam tar-riċerka dwar l-enerġija mill-fużjoni, in-natura partikolari ta' l-attivitajiet f'dan il-
qasam teħtieġ l-implimentazzjoni ta' arranġamenti speċifiċi. Ser jingħata appoġġ finanzjarju għall-
attivitajiet imwettqa fuq il-bażi ta' proċeduri li jidhru fi:

1.1.     Il-Kuntratti ta' Assoċjazzjoni, bejn il-Kummissjoni u l-Istati Membri jew Pajjiżi Terzi
         Assoċjati b'mod sħiħ jew entitajiet fl-Istati Membri jew fil-Pajjiżi Terzi Assoċjati b'mod
         sħiħ li jipprovdu għat-twettiq ta' parti mill-programm ta' riċerka Komunitarju dwar l-
         enerġija mill-fużjoni skond l-Artikolu 10 tat-Trattat;

1.2.     Il-Ftehim Ewropew dwar l-Iżvilupp tal-Fużjoni (EFDA), ftehim multilaterali bejn il-
         Kummissjoni u organizzazzjonijiet fi, jew li jaħdmu f'isem, l-Istati Membri u l-Pajjiżi
         Assoċjati li fost l-oħrajn jipprovdu l-qafas għall-issuktar tar-riċerka dwarit-teknoloġija tal-
         fużjoni f'organizzazzjonijiet assoċjati u fl-industrija, l-użu tal-faċilitajiet tal-JET u l-
         kontribut Ewropew għall-kooperazzjoni internazzjonali;
 ---pagebreak--- L 400/82          MT                Il-Ġurnal Uffiċjali ta’ l-Unjoni Ewropea                        30.12.2006

1.3.       L-Impriża Konġunta Ewropea għall-ITER, ibbażata fuq l-Artikoli 45 sa 51 tat-Trattat;

1.4.       Ftehim internazzjonali bejn l-Euratom u pajjiżi terzi li jkopru attivitajiet fil-qasam tar-
           riċerka u l-iżvilupp dwar l-enerġija mill-fużjoni, b'mod partikolari l-Ftehim ta' l-ITER;

1.5.       Kwalunkwe ftehim multilaterali ieħor konkluż bejn il-Komunità u organizzazzjonijiet
           assoċjati, b'mod partikolari l-Ftehim dwar il-Mobbiltà tal-Persunal;

1.6.       Azzjonijiet għall-kondiviżjoni ta' l-ispejjeż għall-promozzjoni u l-kontribut lejn ir-riċerka
           dwar l-enerġija mill-fużjoni ma' korpi fl-Istati Membri jew fil-pajjiżi terzi assoċjati mas-
           Seba' Programm Kwadru fejn ma jkun hemm l-ebda Kuntratt ta' Assoċjazzjoni.

Minbarra l-attivitajiet ta' hawn fuq, jistgħu jittieħdu azzjonijiet li jippromwovu u jiżviluppaw ir-
riżorsi umani, fellowships, inizjattivi ta' infrastrutturi integrati kif ukoll azzjonjiet speċifiċi ta'
appoġġ, b'mod partikolari għall-koordinazzjoni ta' riċerka fl-enerġija mill-fużjoni, biex isiru studji
b'appoġġ għal dawn l-attivitajiet, u b'appoġġ ta' pubblikazzjonijiet, l-iskambju ta' informazzjoni; u t-
taħriġ għall-promozzjoni tat-trasferiment tat-teknoloġija.

2.         SKEMI TA' FINANZJAMENT F'OQSMA OĦRA

L-attivitajiet f'oqsma oħra minbarra l-enerġija mill-fużjoni mis-Seba' Programm Kwadru ta' l-
Euratom ser jiġu ffinanzjati permezz ta' firxa ta' skemi ta' finanzjament. Dawn l-iskemi ser jintużaw,
individwalment jew flimkien, biex jiffinanzjaw kategoriji differenti ta' azzjonijiet implimentati fis-
Seba' Programm Kwadru kollu.
 ---pagebreak--- 30.12.2006       MT                 Il-Ġurnal Uffiċjali ta’ l-Unjoni Ewropea                       L 400/83

Id-deċiżjonijiet għal programmi speċifiċi, programmi ta' ħidma u sejħiet għal proposti ser isemmu,
skond u meta jkun f'loku:

–        It-tip/i ta' skema/i użata/i biex jiffinanzjaw kategoriji differenti ta' azzjonijiet;

–        Il-kategoriji ta' parteċipanti (bħalma huma organizzazzjonijiet ta' riċerka, universitajiet,
         industriji, awtoritajiet pubbliċi) li jistgħu jibbenefikaw minnhom;

–        It-tipi ta' attivitajiet (riċerka, żvilupp, dimostrazzjoni, taħriġ, disseminazzjoni, trasferiment
         ta' għarfien u attiviatjiet oħra relatati) li jistgħu jiġu ffinanzjati minn kull waħda minnhom.

Fejn jistgħu jintużaw skemi ta' finanzjament differenti, il-programm ta' ħidma jista' jispeċifika l-
iskema ta' finanzjament li għandha tintuża għas-suġġett dwaru liema jkunu mistiedna proposti.

L-iskemi ta' finanzjament huma dawn li ġejjin:

(a)      B'appoġġ ta' azzjonijiet li huma implimentati prinċipalment abbażi ta' sejħa għall-proposti:

         1.    Proġetti kollaborattivi

               Apoġġ għal proġetti ta' riċerka mwettqa minn konsorzji b'parteċipanti minn pajjiżi
               differenti, li jkollhom il-mira li jiżviluppaw għarfien ġdid, teknoloġija ġdida, prodotti
               jew riżorsi komuni għar-riċerka. Id-daqs, il-kamp ta' applikazzjoni u l-
               organizzazzjoni interna tal-proġetti jistgħu jvarjaw minn qasam għall-ieħor u minn
               suġġett għall-ieħor. Il-proġetti jistgħu jvarjaw minn azzjonijiet iffukati ta' riċerka fuq
               skala żgħira jew ta' daqs medju sa proġetti akbar ta' natura integrattiva li
               jimmobilizzaw volum sinifikanti ta' riżorsi biex jilħqu objettiv definit.
 ---pagebreak--- L 400/84          MT                Il-Ġurnal Uffiċjali ta’ l-Unjoni Ewropea                       30.12.2006

           2.    Networks ta' Eċċellenza

                 Appoġġ għal programmi ta' riċerka konġunti implimentati minn għadd ta'
                 organizzazzjonijiet ta' riċerka li jintegraw l-attivitajiet tagħhom f'qasam partikolari,
                 imwettqa minn timijiet ta' riċerka fil-qafas ta' kooperazzjoni fil-perijodu aktar fit-tul.
                 L-implimentazzjoni ta' dawn il-programmi konġunti ta' riċerka tkun tirrikjedi impenn
                 formali min-naħa ta' l-istituzzjonijiet li jkunu qed jintegraw parti mir-riżorsi u l-
                 attivitajiet tagħhom.

           3.    Azzjonijiet ta' koordinazzjoni u appoġġ

                 Appoġġ għal attivitajiet li għandhom l-għan li jikkoordinaw jew jappoġġaw riċerka
                 (netwerking, skambji, studji, konferenzi, eċċ). Dawn l-azzjonijiet jistgħu jiġu
                 implimentati wkoll permezz ta' modi oħra, minbarra s-sejħiet għall-proposti.

           4.    Azzjonijiet għall-promozzjoni u l-iżvilupp tar-riżorsi umani u l-mobbiltà

                 Appoġġ għat-taħriġ u l-iżvilupp tal-karriera tar-riċerkaturi.

(b)        b'appoġġ ta' azzjonijiet implimentati abbażi ta' deċiżjonijiet mill-Kunsill, ibbażati fuq
           proposta mill-Kummissjoni, il-Komunità ser tipprovdi appoġġ finanzjarju għal inizjattivi
           fuq skala kbira ffinanzjati minn għadd ta' sorsi permezz ta' dawn:

           –     Kontribuzzjoni finanzjarja għall-implimentazzjoni ta' Impriżi Konġunti mwettqa
                 abbażi tal-proċeduri u d-dispożizzjonijiet imniżżla fl-Artikoli 45 sa 51 tat-Trattat ta'
                 l-Euratom.

           –     Kontribuzzjoni finanzjarja għall-iżvilupp ta' infrastrutturi ġodda ta' interess
                 Ewropew.
 ---pagebreak--- 30.12.2006        MT                Il-Ġurnal Uffiċjali ta’ l-Unjoni Ewropea                         L 400/85

Il-Komunità ser timplimenta l-iskemi ta' finanzjament b'konformità mad-dispożizzjonijiet tar-
Regolament li għandu jiġi adottat għar-regoli dwar il-parteċipazzjoni f'impriżi, ċentri ta' riċerka u
universitajiet, l-istrumenti rilevanti ta' għajnuna mill-Istat, b'mod partikolari l-qafas Komunitarju
għall-għajnuna mill-istat għar-riċerka u l-iżvilupp, kif ukoll ir-regoli internazzjonali f'dan il-qasam.
F'konformità ma' dan il-qafas internazzjonali, ser ikun meħtieġ li jkun possibbli li l-iskala u l-forma
tal-parteċipazzjoni finanzjarja jiġu aġġustati fuq bażi ta' każ b'każ, b'mod partikolari jekk ikun
disponibbli l-finanzjament minn sorsi oħra tas-settur pubbliku, inklużi sorsi oħra Komunitarji ta'
finanzjament bħall-Bank Ewropew għall-Investimenti (BEI).

Fil-każ ta' parteċipanti f'azzjoni indiretta stabbilita f'reġjun li jkun baqa' lura fl-iżvilupp (ir-reġjuni
ta' konverġenza u dawk l-iktar remoti1), finanzjament addizzjonali mill-Fondi Strutturali ser ikun
mmobilizzat kulfejn dan ikun possibbli u xieraq

3.      AZZJONIJIET DIRETTI – IĊ-ĊENTRU KONĠUNT TAR-RIĊERKA

Il-Komunità ser tniedi attivitajiet li jiġu implimentati miċ-Ċentru Konġunt tar-Riċerka, li jissejħu
azzjonijiet diretti.

1
        Ir-reġjuni ta' konverġenza huma dawk definiti fl-Artikolu 5 tar-Regolament tal-Kunsill (KE)
        Nru 1083/2006 tal-11 ta' Lulju 2006 li jistabbilixxi d-dispożizzjonijiet ġenerali dwar il-Fond
        Ewropew għall-Iżvilupp Reġjonali, il-Fond Soċjali Ewropew u l-Fond ta' Koeżjoni (ĠU L
        210, 31.7.2006, p. 25). Dan jinkludi r-reġjuni eliġibbli għall-finanzjament mill-fondi
        Strutturali taħt l-objettiv ta' konverġenza u reġjuni eliġibbli għall-finanzjament mill-fond ta'
        Koeżjoni.


title: Id-Deċiżjoni tal-Kunsill tat-8 ta' Diċembru 2000 fuq l-iffirmar, f'isem il-Komunitajiet Ewropej, tal-Konvenzjoni tal-Ġnus Magħquda kontra l-kriminalità organizzata transnazzjonali u l-Protokoll tagħha dwar il-ħlieda ta' kontra t-traffiku klandestin tal-bnedmin, b'mod partikolari tan-nisa u tat-tfal, u l-kuntrabandu ta' immigrati bl-art, bl-ajru u bil-baħar.

text:
Avviż Legali Importanti

|

32001D0087

Official Journal L 030 , 01/02/2001 P. 0044 - 0044

		Id-Deċiżjoni tal-Kunsilltat-8 ta' Diċembru 2000fuq l-iffirmar, f'isem il-Komunitajiet Ewropej, tal-Konvenzjoni tal-Ġnus Magħquda kontra l-kriminalità organizzata transnazzjonali u l-Protokoll tagħha dwar il-ħlieda ta' kontra t-traffiku klandestin tal-bnedmin, b'mod partikolari tan-nisa u tat-tfal, u l-kuntrabandu ta' immigrati bl-art, bl-ajru u bil-baħar.(2001/87/KE)IL-KUNSILL TA' L-UNJONI EWROPEA,Wara li kkunsidra t-Trattat li jistabilixxi il-Komunitajiet Ewropej, u b'mod partikolari l-Artikoli 47, 62(2)(a), 63 l-ewwel (3)(b), u 95 moqri konġuntivament ma' l-ewwel ta' l-Artikolu 300(2) tiegħu,Wara li kkunsidra l-proposta tal-Kummissjoni,billi:(1) L-elementi tal-Konvenzjoni u ż-żewġ Protokolli tiegħu illi huma suġġetti għall-kompetenzi tal-Komunità ġew negozjati mill-Kummissjoni, bl-approvazzjoni tal-Kunsill, f'isem il-Komunità.(2) Il-Kunsill ta' istruzzjonijiet ukoll lill-Kummissjoni sabiex jinnegozja l-adeżjoni tal-Komunità mal-ftehim internazzjonali in kwestjoni.(3) In-negozjati ġew konklużi b' suċċess u l-istrumenti riżultanti ser ikunu miftuħin għall-iffirmar mill-Istati, u, fl-oqsma tal-kompetenzi tagħhom, mill-organizazzjonijiet reġjonali għall-integrazzjoni ekonomika f'Palermo mit-12 sal-15 ta' Diċembru 2000 u wara fil-kwartieri ġenerali tan-Nazzjonijiet Uniti għall-perjodu ta' sentejn.(4) L-Istati Membri filwaqt illi qalu illi huna ser jiffirmaw l-istrumenti hekk kif huma jkunu miftuħin għall-firma f'Palermo, il-Komunitajiet Ewropej għandhom ukoll ikunu kapaċi illi jiffirmaw,IDDEĊIEDA DAN LI ĠEJ:Artikoli waħdieni1. Il-President tal-Kunsill huwa awtorizzat illi jinnomina l-persuni illi għandhom is-setgħa, f'isem il-Komunità, jiffirmaw il-Konvenzjoni kontra l-kriminalità organizzata transnazzjonali u l-Protokoll tiegħu fuq it-taqbida ta' kontra t-traffiku klandestin tal-bnedmin, partikolarment tan-nisa u tat-tfal, u l-kuntrabandu ta' l-immigrati bl-art, bl-ajru u bil-baħar.2. It-test tal-Konvenzjoni u l-Protokoll addizzjonali tiegħu, illi ġie adottata mill-Assemblea Ġenerali tal-Ġnus Magħqua fir-Riżoluzzjoni ANru 25 tal-15 ta' Novembru 2000, ser ikun pubblikat fil-Ġurnal Uffiċjali tal-Komunitajiet Ewropej ma' l-adeżjoni tal-Komunità.Magħmul fi Brussel, 8 Diċembru 2000.F'isem il-KunsillIl-PresidentH. Védrine--------------------------------------------------


title: 2005/537/: Decision of the European Parliament of 12 April 2005 on the discharge for implementing the general budget of the European Union for the financial year 2003, Section VIII — Ombudsman

text:
Avviż Legali Importanti

|

32005B0537

Official Journal L 196 , 27/07/2005 P. 0057 - 0057 Official Journal 033 E , 09/02/2006 P. 0218 - 0218

		1.European Parliament decision on the discharge for implementing the general budget of the European Union for the financial year 2003, Section VIII — Ombudsman (C6-0021/2005 — 2004/2047(DEC))The European Parliament,- having regard to the general budget of the European Union for the financial year 2003 [1],- having regard to the revenue and expenditure account and balance sheet for the 2003 financial year (C6-0021/2005),- having regard to the annual report of the European Court of Auditors concerning the financial year 2003, together with the institutions' replies [2],- having regard to the statement of assurance as to the reliability of the accounts and the legality and regularity of the underlying transactions, provided by the Court of Auditors pursuant to Article 248 of the EC Treaty [3],- having regard to Articles 272(10), 275 and 276 of the EC Treaty,- having regard to Council Regulation (EC, Euratom) No 1605/2002 of 25 June 2002 on the Financial Regulation applicable to the general budget of the European Communities [4], in particular Articles 50, 86(4),145, 146 and 147 thereof,- having regard to the Financial Regulation of 21 December 1977 applicable to the general budget of the European Communities [5],- having regard to Rule 71 of and Annex V to its Rules of Procedure,- having regard to the report of the Committee on Budgetary Control (A6-0066/2005),1. Grants the Ombudsman discharge in respect of the implementation of the budget for the 2003 financial year;2. Records its comments in the accompanying resolution;3. Instructs its President to forward this decision and the accompanying resolution to the Council, the Commission, the Court of Justice, the Court of Auditors, the European Economic and Social Committee, the Committee of the Regions and the Ombudsman and to have them published in the Official Journal of the European Union (L series).[1] OJ L 54, 28.2.2003.[2] OJ C 293, 30.11.2004, p. 1.[3] OJ C 294, 30.11.2004, p. 99.[4] OJ L 248, 16.9.2002, p. 1.[5] OJ L 356, 31.12.1977, p. 1.--------------------------------------------------


title: Id-Deċiżjoni tal-Kummissjoni tat- 30 ta' Diċembru 2004 dwar il-finanzjar ta' eżaminazzjoni esterna tal-Politika Komunitarja dwar is-Saħħa ta' l-Annimali u l-finanzjar ta' studju li janalizza l-ispejjeż ta', u l-kondizzjonijiet għal, strument tal-finanzjar tar-riskju għall-epidemiji tal-bhejjem fl-UE

text:
               14.10.2005

               MT

               Il-Ġurnal Uffiċjali ta’ l-Unjoni Ewropea

               287

         ID-DEĊIŻJONI TAL-KUMMISSJONI
   tat-30 ta' Diċembru 2004
   dwar il-finanzjar ta' eżaminazzjoni esterna tal-Politika Komunitarja dwar is-Saħħa ta' l-Annimali u l-finanzjar ta' studju li janalizza l-ispejjeż ta', u l-kondizzjonijiet għal, strument tal-finanzjar tar-riskju għall-epidemiji tal-bhejjem fl-UE
   (2005/39/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Deċiżjoni tal-Kunsill 90/424/KEE tas-26 ta' Ġunju 1990 dwar l-ispiża fil-qasam veterinarju (1), u b'mod parikolari l-Artikolu 20 tagħha,
   Wara li kkunsidrat id-Deċiżjoni tal-Kummissjoni SEC/2004/120 tal-11 ta' Marzu 2003 dwar ir-Regoli Interni dwar l-implimentazzjoni tal-baġit ġenerali tal-Komunitajiet Ewropej, u b'mod partikolari l-Artikolu 15 tagħha,
   Billi:

               (1)

               Skond id-Deċiżjoni 90/424/KEE il-Komunità għandha tieħu jew tgħin l-Istati Membri biex jieħdu l-miżuri tekniċi u xjentifiċi meħtieġa għall-iżvilupp tal-leġislazzjoni Komunitarja veterinarja u għall-iżvilupp ta' l-edukazzjoni jew taħriġ veterinarju.

               (2)

               Minħabba r-rakkomandazzjonijiet tal-konferenza internazzjonali dwar il-kontroll u l-prevenzjoni tal-marda ta' l-ilsien u d-dwiefer (Diċembru 2001), dilemmi ġodda dwar il-kontroll ta' mard ta' l-annimali li jittieħed ħafna, u l-ħtieġa possibbli għal skemi ġodda ta' finanzjar għall-konsegwenzi ta' dawn it-tifqigħat, hemm il-ħtieġa għal aktar reviżjoni.

               (3)

               Sabiex din ir-reviżjoni titmexxa, iż-żewġ azzjonijiet li ġejjin għandhom jitwettqu fil-kuntest ta' programm ta' ħidma.

               (4)

               L-ewwelnett, evalwazzjoni tal-programmi Komunitarji ta' l-ispiża, bħala mezz ta' ġustifikazzjoni għat-tmexxija ta' fondi allokati u bħala mod li tiġi promossa kultura ta' tagħlim permezz ta' lezzjonijiet matul it-tmexxija (lesson‐learning throughout the management), b'fokus akbar fuq tmexxija iimsejsa fuq riżultati (results-based management).

               (5)

               Din l-evalwazzjoni esterna u indipendenti tal-Politika Komunitarja dwar is-Saħħa ta' l-Annimali (CAHP) imsejsa fuq l-aspetti finanzjarji tagħha għandha tgħin lis-servizzi tal-Kummissjoni biex ifissru għażliet ta' politika xierqa u imsejsa fuq l-impatt għall-futur.

               (6)

               It-tieni nett, studju (proġett pilota fis-sens ta' l-Artikolu 49(2) tar-Regolament Finanzjarju) li janalizza l-ispejjeż ta', u l-kondizzjonijiet għal, strument għall-finanzjament tar-riskju għall-epidemiji tal-bhejjem fl-UE, wara t-talba tal-Parlament Ewropew. Il-mira ta' dan l-istudju ser tkun li tiġi eżaminata l-possibbiltà u biex tiġi evalwata l-ispiża ta' għażliet alternattivi ta' strumenti finanzjarji ta' riskju bil-għan li jkun iddeterminat l-impatt potenzjali fuq il-baġits nazzjonali jew ta' l-UE u l-livelli sostenibbli ta' appoġġ nazzjonali għal telf dirett.

               (7)

               Ir-riżultati ta' dan l-istudju jista' jifforma l-bażi biex ikun ikkunsidrat minn naħa l-armonizzazzjoni ta' skemi ta' l-UE tal-finanzjament, bil-għan ta' lanqas li l-bdiewa jitpoġġew f'pożizzjoni ugwali madwar l-UE, u min-naħa l-oħra biex jiġi analizzat il-ġejjieni tal-fond veterinarju fil-Komunità mkabbra.

               (8)

               Skond l-Artikolu 15 tar-Regoli Interni ta' l-2004 għall-esekuzzjoni tal-baġit, programm annwali ta' ħidma jista' wkoll jitqies li jkun id-deċiżjoni ta' finanzjament basta illi huwa jkopri qafas dettaljat biżżejjed, u l-evalwazzjoni, l-istudju u r-reviżjoni maħsuba f'din id-deċiżjoni jikkostitwixxu tali qafas.

               (9)

               Approprijazzjonijiet li jistgħu jintużaw mingħajr att bażiku, skond l-Artikolu 49(2) a) tar-Regolament Finanzjarju għandhom madankolllu ikunu koperti b'deċiżjoni meħuda mill-Kummissjoni li toffri qafas ekwivalenti.

               (10)

               Għalhekk, din id-deċiżjoni għandha tikkostitwixxi qafas ekwivalenti għal deċiżjoni ta' finanzjaent fi ħdan it-tifsira ta' l-Artikolu 75(2) tar-Regolament tal-Kunsill (KE, Euratom) Nru 1605/2002 fil-laqgħa tiegħu tal-25 ta' Ġunju 2002 dwar regolamentazzjoni finanzjarja applikabbli għall-baġit ġenerali tal-Komunitajiet Ewropej.

               (11)

               Il-miżura li għaliha hemm ipprovdut f'din id-Deċiżjoni hija skond l-opinjoni tal-Kumitat Permanenti dwar il-Katina Alimentari u s-Saħħa ta' l-Annimali.

         IDDEĊIDIET KIF ĠEJ:
   Artikolu Waħdieni
   L-azzjonijiet deskritti fl-anness ta' din id-Deċiżjoni huma approvati għall-għanijiet tal-finanzjament tagħhom.

      Magħmula fi Brussell, fit-30 ta' Diċembru 2004.

            Għall-Kummissjoni

         Markos KYPRIANOU

            Membru tal-Kummissjoni

      (1)  ĠU L 224, tat-18.8.1990, p. 19. Deċiżjoni kif emendata l-aħħar bir-Regolament (KE) Nru 806/2003 (ĠU L 122, tas-16.5.2003, p. 1).

      ANNESS
      1)   Evalwazzjoni esterna tal-Politika Komunitarja dwar is-Saħħa ta' l-Annimali u eżamijiet ta' l-impatt xierqa biex ifissru għażla xierqa tal-politika għall-ġejjieni f'dan il-qasam.
      Linja ta' baġit: 17.04.02 — miżuri oħra
      Att Bażiku: Deċiżjoni tal-Kunsill 90/424/KEE
      Proċedura u kalendarju: Din l-evalwazzjoni u l-eżami ta' l-impatt ser isiru permezz ta' kuntratt ta' qafas. Sejħa għall-offerti għal dan il-kuntratt ta' qafas ser ikun imniedi wara proċedura miftuħa matul l-aħħar kwart ta' l-2004.
      Spiża: ammont massimu ta' EUR 530 000.
      2)   Studju dwar “spejjeż u analiżi tal-kondizzjonijiet għal strument ta' finanzjament tar-riskju għall-epidemiji tal-bhejjem fl-UE”.
      Linja ta' baġit: 17.01.04.04
      Proġett pilota skond l-Artikolu 49(2) FR
      Proċedura u kalendarju: Sejħa għall-offerta ser tkun imnieda wara proċedura miftuħa fl-aħħar kwart tas-sena,
      Spiża: ammont massimu ta' EUR 500 000.


title: Deċiżjoni tal-Kummissjoni tas- 7 ta' April 2006 dwar l-użu mill-ġdid tal-informazzjoni tal-Kummissjoni (2006/291/KE, Euratom)

text:
330                 MT               Il-Ġurnal Uffiċjali ta’ l-Unjoni Ewropea              17.12.2008

32006D0291

L 107/38                         IL-ĠURNAL UFFIĊJALI TA’ L-UNJONI EWROPEA                    20.4.2006

                                  DEĊIŻJONI TAL-KUMMISSJONI

                                            tas-7 ta’ April 2006

                      dwar l-użu mill-ġdid tal-informazzjoni tal-Kummissjoni
                                      (2006/291/KE, Euratom)

IL-KUMMISSJONI TAL-KOMUNITAJIET EWROPEJ

Wara li kkunsidrat it-Trattat li jistabbilixxi l-Komunità Ewropea, u b'mod partikolari l-
Artikolu 218(2) tiegħu,

Wara li kkunsidrat it-Trattat li jistabbilixxi l-Komunità Ewropea tal-Enerġija Atomika, u
b’mod partikolari l-Artikolu 131 tiegħu,

Wara li kkunsidrat it-Trattat dwar l-Unjoni Ewropea, u partikolarment l-Artikolu 28(1) u l-
Artikolu 41(1) tiegħu,

Billi:

(1)        It-teknoloġiji ġodda tal-informatika u l-komunikazzjoni ħolqu possibbiltajiet bla
           preċedenti li jinġabar u jinżamm kontenut minn sorsi differenti.

(2)        L-informazzjoni fis-settur pubbliku hija riżorsa li għadha ma ġietx sfruttata u din tista'
           tkun is-sies għal prodotti u servizzi tas-soċjetà tal-informazzjoni li jkollhom valur
           miżjud. Fil-Komunikazzjoni tagħha tat-23.10.2001 ‘eEurope 2002: Noħolqu qafas tal-
           UE għall-esplojtazzjoni tal-informazzjoni fis-settur pubbliku’1, il-Kummissjoni saħqet
           fuq il-potenzjal ekonomiku tal-informazzjoni fis-settur pubbliku.

(3)        Il-Kummissjoni u l-istituzzjonijiet l-oħra stess iżommu bosta dokumenti ta' kull tip li
           jistgħu jerġgħu jintużaw fi prodotti u servizzi li jkollhom valur miżjud u li jistgħu
           jipprovdu riżorsa b'kontenut utli għall-kumpaniji u ċ-ċittadini.

(4)        Id-dritt għall-aċċess għad-dokumenti tal-Kummissjoni huwa rregolat permezz tar-
           Regolament (KE) Nru1 049/2001 tal-Parlament Ewropew u tal-Kunsill tat-
           30ta'Mejju2001 dwar l-aċċess pubbliku għad-dokumenti tal-Parlament Ewropew, tal-
           Kunsill u tal-Kummissjoni2.

1
           COM(2001) 607 finali.
2
           ĠU L 145, 31.5.2001, p. 45.
 ---pagebreak--- 17.12.2008      MT               Il-Ġurnal Uffiċjali ta’ l-Unjoni Ewropea                   331

(5)    Id-Direttiva2 003/98/KE tal-Parlament Ewropew u tal-Kunsill3 tistabbilixxi regoli
       minimi dwar l-użu mill-ġdid ta’ informazzjoni fis-settur pubbliku madwar l-Unjoni
       Ewropea. Fil-premessi tagħha din tħeġġeġ lill-Istati Membri biex imorru lilhinn minn
       dawn ir-regoli minimi u jadottaw politika miftuħa dwar id-dejta biex b'hekk isir użu
       wiesa' tad-dokumenti miżmuma minn entitajiet fis-settur pubbliku.

(6)    Fil-Komunikazzjoni tagħha ‘eEurope 2002: Noħolqu qafas tal-UE għall-esplojtazzjoni
       tal-informazzjoni fis-settur pubbliku’, il-Kummissjoni ħabbret aġġornament tal-
       politika dwar l-użu mill-ġdid tal-informazzjoni tal-istituzzjonijiet tal-UE. F'dan ir-
       rigward saru għadd ta' passi 'l quddiem, bħall-politika ġdida tal-Eurostat dwar it-tixrid
       tal-informazzjoni u l-bidla fil-portal Eurlex biex dan isir aċċessibbli liberament.

(7)    L-inizjattiva ġdida tal-Kummissjoni '‘i2010 - Soċjetà tal-Informazzjoni Ewropea għat-
       tkabbir u l-impjiegi', hija maħsuba fost oħrajn biex tiffaċilita l-ħolqien u ċ-
       ċirkolazzjoni tal-kontenut Ewropew. Bħala parti mill-i2010, din id-Deċiżjoni
       tistabbilixxi l-kundizzjonijiet għall-użu mill-ġdid tad-dokumenti tal-Kummissjoni, bil-
       ħsieb li dawn jerġgħu jintużaw b'mod aktar wiesa'.

(8)    Politika miftuħa dwar l-użu mill-ġdid fil-Kummissjoni tkun ta' appoġġ għal attività
       ekonomika ġdida, twassal għal użu usa' u aktar mifrux tal-informazzjoni tal-
       Kummissjoni, issaħħaħ l-immaġni ta' ftuħ u trasparenza tal-istituzzjonijiet, u tevita piż
       amministrattiv bla bżonn kemm għall-utenti u kemm għas-servizzi tal-Kummissjoni.

(9)    Din id-Deċiżjoni għandha tiġi implimentata u applikata b’konformità sħiħa mal-
       prinċipji relatati mal-protezzjoni ta’ data personali skont ir-Regolament4 5/2001/KE
       tal-Parlament Ewropew u tal-Kunsill tat-18ta’Diċembru2000 dwar il-protezzjoni ta’
       individwi fir-rigward tal-ipproċessar ta’ data personali mill-istituzzjonijiet u l-korpi
       tal-Komunità u dwar il-movement liberu ta' dak id-data4.

(10)   Din id-Deċiżjoni m'għandhiex tapplika għal dokumenti li l-Kummissjoni mhix
       f'pożizzjoni li tippermetti l-użu mill-ġdid tagħhom, eż. minħabba d-drittijiet ta'
       proprjetà intellettwali ta' terzi jew fejn id-dokumenti ġew minn istituzzjonijiet oħra,

IDDEĊIDIET KIF ĠEJ:

                                              Artikolu 1
                                               Suġġett

Din id-Deċiżjoni tistabbilixxi l-kundizzjonijiet tal-użu mill-ġdid ta' dokumenti miżmuma mill-
Kummissjoni jew f'isimha mill-Uffiċċju tal-Pubblikazzjonijiet Uffiċjali tal-Komunitajiet
Ewropej (l-Uffiċċju tal-Pubblikazzjonijiet) bil-għan li jkun aktar faċli li l-informazzjoni
tintuża mill-ġdid aktar spiss, tissaħħaħ l-immaġni ta' ftuħ tal-Kummissjoni, u jiġi evitat piż
amministrattiv bla bżonn kemm għall-utenti u kemm għas-servizzi tal-Kummissjoni.

3
       ĠU L 345, 31.12.2003, p. 90.
4
       ĠU L 8, 12.1.2001, p. 1.
 ---pagebreak--- 332             MT              Il-Ġurnal Uffiċjali ta’ l-Unjoni Ewropea                 17.12.2008

                                               Artikolu 2
                                                Ambitu

1.       Din id-Deċiżjoni tapplika għal dokumenti pubbliċi miktuba mill-Kummissjoni jew
         minn entitajiet pubbliċi u privati f'isimha:

         (a) li ġew ippubblikati mill-Kummissjoni jew mill-Uffiċċju tal-Pubblikazzjonijiet
         f'isimha permezz ta' pubblikazzjonijiet, siti fuq l-internet jew għodod ta'
         komunikazzjoni oħrajn, jew

         (b) li ma ġewx ippubblikati għal raġunijiet ekonomiċi jew raġunijiet prattiċi oħra,
         bħal studji, rapporti u dejta oħra.

2.       Din id-Deċiżjoni m'għandhiex tapplika:

         (a) Għal softwer jew dokumenti koperti bi drittijiet ta' proprjetà industrijali bħal
         privattivi, trademarks, disinni, logos u ismijiet irreġistrati;

         (b) għal dokumenti li l-Kummissjoni mhix f'pożizzjoni li tippermetti l-użu mill-
         ġdid tagħhom minħabba d-drittijiet ta' proprjetà intellettwali ta' terzi;

         (ċ)   għar-riżultati tar-riċerka taċ-Ċentru ta' Riċerka Konġunta;

         (d) għal dokumenti li jkunu aċċessibbli għal xiħadd skont regoli speċifiċi li
         jirregolaw l-aċċess privileġġat għad-dokumenti.

3.       Din id-Deċiżjoni għandha tiġi implimentata b’konformità sħiħa mar-regoli dwar il-
         protezzjoni ta’ individwi fir-rigward tal-ipproċessar ta’ dejta personali, u b'mod
         partikolari r-Regolament4 5/2001/KE

4.       Din id-Deċiżjoni hija meħuda mingħajr preġudizzju, u bl-ebda mod ma taffettwa, ir-
         Regolament1 049/2001/KE.

                                            Artikolu 3
                                          Definizzjonijiet

Għall-finijiet ta’ din id-Deċiżjoni, għandhom japplikaw id-definizzjonijiet li ġejjin:

(1)      'dokument' tfisser:

         (a) kull kontenut ikun x’ikun il-mezz tiegħu (miktub fuq karta jew maħżun f’forma
         elettronika jew rekordjar bħala ħoss, viżiv jew awdjoviżiv);

         (b) kull parti ta’ dak il-kontenut;

(2)      'użu mill-ġdid' tfisser l-użu ta' dokumenti minn persuni jew entitajiet legali għal
         skopijiet kummerċjali jew m'humiex li ma jkunux l-iskopijiet inizjali li għalihom
         ikunu nkitbu d-dokumenit. L-iskambju ta’ dokumenti bejn il-Kummissjoni u korpi
         oħra fis-settur pubbliku li jużaw dawn id-dokumenti purament fit-twettiq tal-kompiti
         pubbliċi tagħhom ma jikkostitwixxix użu mill-ġdid;
 ---pagebreak--- 17.12.2008      MT             Il-Ġurnal Uffiċjali ta’ l-Unjoni Ewropea                        333

(3)      'dejta personali'   tfisser         dejta      kif     definita   fl-Artikolu 2 (a)   tar-
         Regolament4 5/2001/KE.

                                           Artikolu 4
                                       Prinċipju ġenerali

Bla ħsara għar-restrizzjonijiet stabbiliti fl-Artikolu 2 (2) u 2(3), id-dokumenti kollha
għandhom ikunu jistgħu jintużaw mill-ġdid għal skopijiet kummerċjali u m'humiex skont il-
kundizzjonijiet stipulati hawn taħt. Fejn possibbli, id-dokumenti għandhom ikunu disponibbli
permezz ta’ mezzi elettroniċi.

                                          Artikolu 5
                     L-ipproċessar ta' applikazzjonijiet għal użu mill-ġdid

1.       Sabiex tiġi limitata l-ħtieġa li jsiru applikazzjonijiet individwali għall-użu mill-ġdid,
         is-servizzi tal-Kummissjoni għandhom, fejn ikun xieraq, jindikaw jekk id-dokumenti
         jistgħux jerġgħu jintużaw (eż. permezz ta' avviżi ġenerali fuq is-siti elettroniċi).

2.       Applikazzjoni għall-użu mill-ġdid ta' dokument għandha tiġi proċessata mill-ewwel.
         Għandha tintbagħat ittra ta' rċevuta lill-applikant. Fi żmien 15-il jum ta' xogħol mir-
         reġistrazzjoni tal-applikazzjoni, is-servizz tal-Kummissjoni jew l-Uffiċċju tal-
         Pubblikazzjonijiet għandu jew jippermetti l-użu mill-ġdid tad-dokument mitlub u,
         fejn ikun rilevanti, jipprovdi kopja tad-dokument, jew jindika, permezz ta' risposta
         bil-miktub, li t-talba ġiet parzjalment jew totalment miċħuda u jagħti r-raġunijiet.

3.       F'każijiet eċċezzjonali, per eżempju fil-każ ta' applikazzjoni għal dokument twil
         ħafna jew għal numru kbir ta' dokumenti, jew fejn l-applikazzjoni jkollha tiġi
         tradotta, it-terminu previst fil-paragrafu3 jista' jiġi estiż bi 15-il jum ta' xogħol,
         sakemm l-applikant jiġi avżat minn qabel u jingħataw raġunijiet dettaljati.

4.       Fejn l-applikazzjoni tiġi miċħuda, is-servizz tal-Kummissjoni jew l-Uffiċċju tal-
         Pubblikazzjonijiet għandu jgħarraf lill-applikant bid-dritt li jieħu azzjoni quddiem il-
         Qorti ta' Prim'Istanza tal-Komunitajiet Ewropej jew li jippreżenta lment mal-
         Ombudsman Ewropew, skont il-kundizzjonijiet stipulati fl-Artikoli2 30 u 195 tat-
         Trattat tal-KE rispettivament, jew l-Artikoli1 46 u 107(d) tat-Trattat Euratom.

5.       Fejn l-applikazzjoni tiġi miċħuda taħt l-Artikolu 2 (2)(b) ta' din id-Deċiżjoni, ir-
         risposta lill-applikant għandha tinkludi referenza għall-persuna naturali jew ġuridika
         li tkun id-detentur tad-dritt, fejn magħrufa, jew alternattivament lill-liċenzjatur li
         mingħandu l-Kummissjoni tkun kisbet il-materjal rilevanti.

                                          Artikolu 6
                                      Formati disponibbli

Id-dokumenti għandhom ikunu disponibbli f’kull format jew lingwa eżistenti, u fejn possibbli
u f'loku permezz ta’ mezzi eletroniċi.
 ---pagebreak--- 334             MT            Il-Ġurnal Uffiċjali ta’ l-Unjoni Ewropea                 17.12.2008

Dan ma għandux jimplika xi obbligu li jinħolqu, jiġu adattati jew aġġornati dokumenti biex
jikkonformaw mat-talba, u lanqas ma għandu jimplika xi obbligu li jiġu pprovduti estratti
minn dokumenti fejn dan ikun jinvolvi sforz sproporzjonat, li jmur lilhinn minn operazzjoni
sempliċi.

Din id-Deċiżjoni lanqas ma toħloq obbligu fuq il-Kummissjoni li tittraduċi d-dokumenti
mitluba f'xi verżjoni lingwistika oħra barra dawk disponibbli diġà fil-mument tal-
applikazzjoni.

Il-Kummissjoni jew l-Uffiċċju tal-Pubblikazzjonijiet ma jistgħux, taħt din id-Deċiżjoni,
jintalbu jissuktaw bil-produzzjoni ta' ċertu tipi ta' dokumenti jew li jżommuhom f'format
partikolari bil-għan li jintużaw mill-ġdid minn persuna naturali jew ġuridika.

                                           Artikolu 7
                                 Prinċipji li jirregolaw il-ħlas

1.      Fil-prinċipju l-użu mill-ġdid tad-dokumenti għandu jkun bla ħlas.

2.      F'każijiet speċifiċi, jistgħu jiġu rkuprati l-ispejjeż li jintefqu biex id-dokumenti jiġu
        riprodotti u mibgħuta.

3.      Fejn il-Kummissjoni tiddeċiedi li tadatta dokument biex ikun jissodisfa applikazzjoni
        speċifika, l-ispejjeż involuti biex jiġi adattat id-dokument jistgħu jiġu rkuprati
        mingħand l-applikant. Il-valutazzjoni tal-ħtieġa li jiġu rkuprati dawn l-ispejjeż
        għandha tqis l-isforz meħtieġ biex jiġi adattat id-dokument kif ukoll il-vantaġġi
        potenzjali li l-użu mill-ġdid tiegħu jġib lill-Komunitajiet, ngħidu aħna f'termini ta'
        tixrid ta' informazzjoni dwar it-tħaddim tal-Komunitajiet jew f'termini ta' immaġni
        tal-istituzzjoni mad-dinja esterna.

                                           Artikolu 8
                                          Trasparenza

1.      Kull kondizzjonijiet applikabbli u ħlasijiet standard għall-użu mill-ġdid ta’
        dokumenti miżmuma minn korpi tas-settur pubbliku għandhom ikunu stabbiliti minn
        qabel u ppublikati, permezz ta’ mezzi elettroniċi fejn possibbli u f'loku.

2.      It-tfittxija għad-dokumenti titħaffef b'arranġamenti prattiċi, bħal listi tal-assi ta'
        dokumenti ewlenin disponibbli għall-użu mill-ġdid.

                                           Artikolu 9
                                            Liċenzji

L-użu mill-ġdid tad-dokumenti jista' jkun permess kemm mingħajr kundizzjonijiet kif ukoll
b'xi kundizzjonijiet imposti, permezz ta' liċenzji jew ċaħda fejn xieraq. Kundizzjonijiet tipiċi
marbuta mal-użu mill-ġdid jinkludu l-obbligu li l-utent jirrikonoxxi s-sors tad-dokumenti, l-
obbligu li ma jibdilx it-tifsira jew il-messaġġ oriġinali tad-dokumenti, u n-nuqqas ta'
responsabbiltà tal-Kummissjoni għal xi konsegwenza li tista' tirriżulta mill-użu mill-ġdid. Il-
kundizzjonijiet m’għandhomx jirrestrinġu bla bżonn il-possibbiltajiet tal-użu mill-ġdid.
 ---pagebreak--- 17.12.2008      MT             Il-Ġurnal Uffiċjali ta’ l-Unjoni Ewropea                       335

                                       Artikolu 10
              Non-diskrimkinazzjoni u projbizzjoni ta’ arranġamenti esklussivi

1.       Kull kondizzjonijiet applikabbli għall-użu mill-ġdid ta’ dokumenti għandhom ikunu
         mhux diskriminatorji għall-kategoriji paragunabbli ta’ użu mill-ġdid.

2.       L-użu mill-ġdid tad-dokumenti għandu jkun miftuħ għal kwalunkwe atturi potenzjali
         fis-suq. M’għandhomx jingħataw drittijiet esklussivi.

3.       Iżda, fejn dritt esklussiv ikun meħtieġ għall-provvista ta’ servizz fl-interess pubbliku,
         il-validità tar-raġuni għall-għoti ta’ dak id-dritt esklussiv għandha tkun suġġetta għal
         reviżjoni fuq bażi regolari, u għandha, f’kull każ, tiġi riveduta wara tliet snin. Kull
         arranġament esklussiv għandu jkun trasparenti u pubbliku.

                                           Artikolu 11
                                           Eżekuzzjoni

Skontx l-Artikolu 1 4 tar-regoli tal-proċedura tal-Kummissjoni, is-setgħa li jittieħdu
deċiżjonijiet f’isem il-Kummissjoni dwar applikazzjonijiet għall-użu mill-ġdid hija delegata
lid-Diretturi Ġenerali u l-Kapijiet tas-Servizzi. Huma għandhom jieħdu l-miżuri neċessarji
biex jiżguraw li l-proċeduri relatati mad-dokumenti li jaqgħu taħt ir-responsabbiltà tagħhom
ikunu konformi mar-rekwiżiti ta' din id-Deċiżjoni. Għal dan il-għan, huma għandhom
jinnominaw uffiċjal biex jikkonsidra applikazzjonijiet għall-użu mill-ġdid u jikkoordina t-
tweġiba tad-Direttorat Ġenerali jew is-Servizz tiegħu.

                                            Artikolu 12
                                             Reviżjoni

Din id-Deċiżjoni għandha tiġi riveduta tliet snin wara li tidħol fis-seħħ. Din ir-reviżjoni
għandha tħares b’mod partikolari lejn il-possibbiltà li din id-Deċiżjoni tibda tapplika għar-
riżultati tar-riċerka taċ-Ċentru Konġunt tar-Riċerka.

                                           Artikolu 13
                                          Dħul fis-seħħ

Din id-Deċiżjoni għandha tidħol fis-seħħ dakinhar tal-pubblikazzjoni tagħha f’Il-Ġurnal
Uffiċjali tal-Unjoni Ewropea.

Magħmul fi Brussell, 7 ta’ April 2006.

                                               Għall-Kummissjoni
                                               Viviane REDING
                                               Il-President


title: Deċiżjoni tal-Kunsill 2008/613/PESK ta’ l- 24 ta’ Lulju 2008 li timplimenta l-Pożizzjoni Komuni 2004/694/PESK dwar aktar miżuri ta’ appoġġ għall-implimentazzjoni effettiva tal-mandat tat-Tribunal Kriminali Internazzjonali għal dik li qabel kienet il-Jugoslavja (ICTY)

text:
               25.7.2008

               MT

               Il-Ġurnal Uffiċjali ta’ l-Unjoni Ewropea

               L 197/63

         DEĊIŻJONI TAL-KUNSILL 2008/613/PESK
   ta’ l-24 ta’ Lulju 2008
   li timplimenta l-Pożizzjoni Komuni 2004/694/PESK dwar aktar miżuri ta’ appoġġ għall-implimentazzjoni effettiva tal-mandat tat-Tribunal Kriminali Internazzjonali għal dik li qabel kienet il-Jugoslavja (ICTY)
   IL-KUNSILL TA’ L-UNJONI EWROPEA,
   Wara li kkunsidra l-Pożizzjoni Komuni 2004/694/PESK (1), u b’mod partikolari l-Artikolu 2 tagħha, flimkien mat-tieni inċiż ta’ l-Artikolu 23(2) tat-Trattat dwar l-Unjoni Ewropea,
   Billi,

               (1)

               Taħt it-termini tal-Pożizzjoni Komuni 2004/694/PESK, il-Kunsill adotta miżuri sabiex jiffriża l-fondi u r-riżorsi ekonomiċi kollha li jappartjenu għall-persuni fiżiċi elenkati fl-Anness għaliha, li jinsabu taħt att ta’ akkuża mill-ICTY.

               (2)

               Wara t-trasferiment tas-Sur Stojan ZUPLJANIN, għall-kustodja ta’ l-ICTY fl-21 ta’ Ġunju 2008, ismu għandu jitneħħa mil-lista.

               (3)

               Għalhekk jeħtieġ li l-lista li tinsab fl-Anness għall-Pożizzjoni Komuni 2004/694/PESK tiġi addattata kif meħtieġ,

         IDDEĊIEDA KIF ĠEJ:
   Artikolu 1
   L-Anness għall-Pożizzjoni Komuni 2004/694/PESK għandu jiġi sostitwit bl-Anness għal din id-Deċiżjoni.
   Artikolu 2
   Din id-Deċiżjoni għandu jkollha effett fid-data ta’ l-adozzjoni tagħha.
   Artikolu 3
   Din id-Deċiżjoni għandha tiġi ppubblikata fil-Ġurnal Uffiċjali ta’ l-Unjoni Ewropea.

      Magħmula fi Brussell, 24 ta’ Lulju 2008.

            Għall-Kunsill

            Il-President

         B. HORTEFEUX

      (1)  ĠU L 315, 14.10.2004, p. 52. Pożizzjoni Komuni kif emendata l-aħħar mid-Deċiżjoni tal-Kunsill 2007/449/PESK (ĠU L 169, 29.6.2007, p. 75) u estiża mill-Pożizzjoni Komuni 2007/635/PESK (ĠU L 256, 2.10.2007, p. 30).

      ANNESS
      Lista ta' persuni msemmija fl-Artikolu 1

                  Individwu

                  Raġuni

                  1.

                  Isem: HADZIC Goran (raġel)
                  Data tat-twelid: 7.9.1958
                  Post tat-twelid: Vinkovci, Kroazja
                  Ċittadin tas-Serbja

                  akkużat mill-ICTY u għadu liberu
                  Akkuża: 4 ta' Ġunju 2004
                  Każ nru.: IT-04-75

                  2.

                  Isem: KARADZIC Radovan (raġel)
                  Data tat-twelid: 19.6.1945
                  Post tat-twelid: Petnjica, il-muniċipalità ta' Savnik, Montenegro
                  Ċittadin tal-Bosnja u Ħerzegovina

                  akkużat mill-ICTY u għadu liberu
                  Akkuża inizjali: 25 ta' Lulju 1995; it-tieni akkuża: 16 ta' Novembru 1995; akkuża emendata: 31 ta' Mejju 2000
                  Każ nru.: IT-95-5/18

                  3.

                  Isem: MLADIC Ratko (raġel)
                  Data tat-twelid: 12.3.1948
                  Post tat-twelid: Bozanovici, muniċipalità ta' Kalinovik, Bosnja u Ħerzegovina
                  Ċittadin tal-Bosnja u Ħerzegovina

                  akkużat mill-ICTY u għadu liberu
                  Akkuża inizjali: 25 ta' Lulju 1995; it-tieni akkuża: 16 ta' Novembru 1995; akkuża emendata: 8 ta' Novembru 2002
                  Każ nru.: IT-95-5/18


title: 2014/452/UE: Deċiżjoni tal-Kunsill tat- 8 ta' Lulju 2014 dwar il-pożizzjoni li għandha tiġi adottata, f'isem l-Unjoni Ewropea, fil-Kumitat Konġunt taż-ŻEE fir-rigward ta' emenda għall-Protokoll 31 tal-Ftehim ŻEE, dwar kooperazzjoni f'oqsma speċifiċi li ma jagħmlux parti mill-erba' libertajiet

text:
                  12.7.2014

                  MT

                  Il-Ġurnal Uffiċjali tal-Unjoni Ewropea

                  L 205/15

            DEĊIŻJONI TAL-KUNSILL
      tat-8 ta' Lulju 2014
      dwar il-pożizzjoni li għandha tiġi adottata, f'isem l-Unjoni Ewropea, fil-Kumitat Konġunt taż-ŻEE fir-rigward ta' emenda għall-Protokoll 31 tal-Ftehim ŻEE, dwar kooperazzjoni f'oqsma speċifiċi li ma jagħmlux parti mill-erba' libertajiet

         (2014/452/UE)

      IL-KUNSILL TAL-UNJONI EWROPEA,
      Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikoli 19(2), 21(2), 114, 168, 169 u 197 flimkien mal-Artikolu 218(9) tiegħu,
      Wara li kkunsidra r-Regolament tal-Kunsill (KE) Nru 2894/94 tat-28 ta' Novembru 1994 dwar l-arranġamenti għall-implimentazzjoni tal-Ftehim dwar iż-Żona Ekonomika Ewropea (1), u b'mod partikolari l-Artikolu 1(3) tiegħu,
      Wara li kkunsidra l-proposta mill-Kummissjoni Ewropea,
      Billi:

                  (1)

                  Il-Ftehim dwar iż-Żona Ekonomika Ewropea (2) (“il-Ftehim ŻEE”) daħal fis-seħħ fl-1 ta' Jannar 1994.

                  (2)

                  Skont l-Artikolu 98 tal-Ftehim ŻEE, il-Kumitat Konġunt taż-ŻEE jista' jiddeċiedi li jemenda, inter alia, l-Protokoll 31 tal-Ftehim ŻEE.

                  (3)

                  Il-Protokoll 31 għall-Ftehim ŻEE fih dispożizzjonijiet u arranġamenti dwar il-kooperazzjoni f'oqsma speċifiċi barra mill-erba' libertajiet.

                  (4)

                  Huwa xieraq li l-kooperazzjoni tal-Partijiet Kontraenti tiġi estiża għall-Ftehim ŻEE sabiex jinkludi r-Regolament (UE) Nru 1381/2013 tal-Parlament Ewropew u tal-Kunsill. (3)

                  (5)

                  Għalhekk, il-Protokoll 31 tal-Ftehim taż-ŻEE għandu b'hekk jiġi emendat sabiex din il-kooperazzjoni estiża tkun tista' tibda sseħħ mill-1 ta' Jannar 2014.

                  (6)

                  Il-pożizzjoni tal-Unjoni fi ħdan il-Kumitat Konġunt taż-ŻEE għandha għalhekk tkun ibbażata fuq l-abbozz ta' Deċiżjoni li jinsab mehmuż,

            ADOTTA DIN ID-DEĊIŻJONI:
      Artikolu 1
      Il-pożizzjoni li għandha tiġi adottata, f'isem l-Unjoni Ewropea, fil-Kumitat Konġunt taż-ŻEE dwar l-emenda proposta għall-Protokoll 31 tal-Ftehim ŻEE, dwar kooperazzjoni f'oqsma speċifiċi li ma jagħmlux parti mill-erba' libertajiet, għandha tkun ibbażata fuq l-abbozz ta' Deċiżjoni tal-Kumitat Konġunt taż-ŻEE mehmuż ma' din id-Deċiżjoni.
      Artikolu 2
      Din id-Deċiżjoni għandha tidħol fis-seħħ fid-data tal-adozzjoni tagħha.

         Magħmul fi Brussell, it-8 ta' Lulju 2014.

               Għall-Kunsill

               Il-President

            P. C. PADOAN

         (1)  ĠU L 305, 30.11.1994, p. 6.

         (2)  ĠU L 1, 3.1.1994, p. 3.

         (3)  Regolament (UE) Nru 1381/2013 tal-Parlament Ewropew u tal-Kunsill tas-17 ta' Diċembru 2013 li jistabbilixxi Programm ta' Drittijiet, Ugwaljanza u Ċittadinanza għall-perjodu 2014 sa 2020 (ĠU L 354, 28.12.2013, p. 62).

         ABBOZZ
         DEĊIŻJONI TAL-KUMITAT KONĠUNT TAŻ-ŻEE Nru …/2014
         ta'
         li temenda l-Protokoll 31 għall-Ftehim ŻEE, dwar kooperazzjoni f'oqsma speċifiċi li ma jagħmlux parti mill-erba' libertajiet
         IL-KUMITAT KONĠUNT TAŻ-ŻEE,
         Wara li kkunsidra l-Ftehim dwar iż-Żona Ekonomika Ewropea (“il-Ftehim taż-ŻEE”), u partikolarment l-Artikoli 86 u 98,
         Billi:

                     (1)

                     Huwa xieraq li l-kooperazzjoni tal-Partijiet Kontraenti fil-Ftehim ŻEE tiġi estiża biex tinkludi r-Regolament (UE) Nru 1381/2013 tal-Parlament Ewropew u tal-Kunsill tas-17 ta' Diċembru 2013 li jistabbilixxi Programm ta' Drittijiet, Ugwaljanza u Ċittadinanza għall-perjodu 2014 sa 2020 (1).

                     (2)

                     Il-Protokoll 31 tal-Ftehim ŻEE għandu għalhekk jiġi emendat sabiex din il-kooperazzjoni estiża tkun tista' tibda sseħħ mill-1 ta' Jannar 2014,

               ADOTTA DIN ID-DEĊIŻJONI:
         Artikolu 1
         L-Artikolu 5 tal-Protokoll 31 huwa emendat kif ġej:

                     1.

                     Fil-paragrafu 5, il-kliem “, fil-programm imsemmi fl-erbatax-il inċiż mill-1 ta' Jannar 2014” jiddaħħlu wara l-kliem “fil-programm imsemmi fit-tlettax-il inċiż mill-1 ta' Jannar 2012”.

                     2.

                     L-inċiż li ġej jiżdied fil-paragrafu 8:

                                 “—

                                    32013 R 1381: Ir-Regolament (UE) Nru 1381/2013 tal-Parlament Ewropew u tal-Kunsill tas-17 ta' Diċembru 2013 li jistabbilixxi Programm ta' Drittijiet, Ugwaljanza u Ċittadinanza għall-perjodu 2014-2020 (ĠU L 354, 28.12.2013, p. 62).
                                 Il-Liechtenstein jipparteċipa biss fl-attivitajiet li jistgħu jirriżultaw mil-linja baġitarja 33 01 04 01 għall-programm Nefqa ta' sostenn għal Drittijiet u Ċittadinanza u mil-linja baġitarja 33 02 02 għall-programm Promozzjoni tan-nondiskriminazzjoni u l-ugwaljanza.
                                 In-Norveġja tingħata eżenzjoni milli tipparteċipa fil-programm u milli tħallas kontribuzzjoni finanzjarja għalih.”

               Artikolu 2
         Din id-Deċiżjoni għandha tidħol fis-seħħ fil-jum wara l-aħħar notifika taħt l-Artikolu 103(1) tal-Ftehim ŻEE (*).
         Hija għandha tapplika mill-1 ta' Jannar 2014.
         Artikolu 3
         Din id-Deċiżjoni għandha tiġi ppubblikata fit-Taqsima ŻEE u fis-Suppliment ŻEE ta' Il-Ġurnal Uffiċjali tal-Unjoni Ewropea.

            Magħmul fi Brussell,

                  Għall-Kumitat Konġunt taż-ŻEE

                  Il-President

                  Is-Segretarji

                  għall-Kumitat Konġunt taż-ŻEE

            (1)  ĠU L 354, 28.12.2013, p. 62.

            (*)  [L-ebda rekwiżit kostituzzjonali ma huwa indikat.] [Hemm rekwiżiti kostituzzjonali indikati.]


title: Deċiżjoni tal-Kunsill 2005/876/ĠAI ta' tal- 21 ta' Novembru 2005 dwar l-iskambju ta' informazzjoni estratta mir-rekord kriminali

text:
                  29.6.2006

                  MT

                  Il-Ġurnal Uffiċjali ta’ l-Unjoni Ewropea

                  125

            DEĊIŻJONI TAL-KUNSILL 2005/876/ĠAI
      tal-21 ta' Novembru 2005
      dwar l-iskambju ta' informazzjoni estratta mir-rekord kriminali
      IL-KUNSILL TA’ L-UNJONI EWROPEA,
      Wara li kkunsidra t-Trattat dwar l-Unjoni Ewropea, u b'mod partikolari l-Artikoli 31 u 34(2)(ċ) tiegħu,
      Wara li kkunsidra l-proposta mill-Kummissjoni (1),
      Wara li kkunsidra l-opinjoni tal-Parlament Ewropew (2),
      Billi:

                  (1)

                  Skond l-Artikolu 29 tat-Trattat dwar l-Unjoni Ewropea, l-Unjoni Ewropea stabbiliet għaliha nnifisha l-għan li tipprovdi liċ-ċittadini b'livell għoli ta' sigurtà f'żona ta' libertà, sigurtà u ġustizzja. Dan l-għan jissoponi l-iskambju ta' informazzjoni li tikkonċerna sentenzi kriminali ta' persuni li jirrisjedu fit-territorju ta' l-Istati Membri bejn l-awtoritajiet kompetenti ta' l-Istati Membri.

                  (2)

                  Fid-29 ta' Novembru 2000 il-Kunsill, skond il-konklużjonijiet tal-Kunsill Ewropew ta' Tampere tal-15 u s-16 ta' Ottubru 1999, adotta programm ta' miżuri biex jiġi implimentat il-prinċipju ta' rikonoxximent reċiproku f'materji kriminali (3). Din id-Deċiżjoni tikkontribwixxi għall-kisba tal-miri previsti mill-miżura 3 tal-programm, li ssejjaħ għall-istabbiliment ta' formola standard bħal dik imfassla għall-korpi ta' Schengen, tradotta fil-lingwi uffiċjali kollha ta' l-Unjoni, għal applikazzjonijiet ta' rekords kriminali.

                  (3)

                  L-Artikoli 13 u 22 tal-Konvenzjoni Ewropea dwar l-Assistenza Reċiproka f'Materji Kriminali ta' l-20 ta' April 1959 (4) jipprovdu għal sistemi għat-trasmissjoni ta' informazzjoni dwar sentenzi bejn il-Partijiet Kontraenti, iżda jimxu wisq bil-mod wisq biex ilaħħqu mal-ħtiġiet ta' koperazzjoni ġudizzjarja f'żona bħal dik ta' l-Unjoni Ewropea.

                  (4)

                  Ir-Rapport Finali dwar l-ewwel eżerċizzju ta' valutazzjoni - assistenza legali reċiproka f'Materji Kriminali (5) talab lill-Istati Membri biex jissimplifikaw il-proċeduri għat-trasferiment ta' dokumenti bejn l-Istati, bl-użu jekk meħtieġ, ta' formoli standard biex tiġi faċilitata l-assistenza ġudizzjarja reċiproka.

                  (5)

                  Fil-25 ta' Marzu 2004 il-Kunsill Ewropew ta struzzjoni lill-Kunsill biex jeżamina l-miżuri dwar l-iskambju ta' informazzjoni dwar sentenzi għal offiżi terroristiċi u l-possibiltà ta' reġistru Ewropew dwar sentenzi u skwalifiki, u l-Kummissjoni fil-komunikazzjoni tagħha dwar miżuri li għandhom jittieħdu biex jiġu miġġielda t-terroriżmu u forom oħra ta' kriminalità serja, b'mod partikolari biex jittejbu l-iskambji ta' informazzjoni, saħqet fuq l-importanza ta' mekkaniżmu effettiv għat-trasmissjoni ta' informazzjoni dwar sentenzi u skwalifiki.

                  (6)

                  Din id-Deċiżjoni tirrispetta l-prinċipju tas-sussidjarjetà msemmi fl-Artikolu 2 tat-Trattat dwar l-Unjoni Ewropea u l-Artikolu 5 tat-Trattat li jistabbilixxi l-Komunità Ewropea billi t-titjib tas-sistemi għat-trasmissjoni ta' informazzjoni dwar sentenzi bejn Stati Membri ma jistax jitwettaq b'mod adegwat mill-Istati Membri unilateralment u jeħtieġ azzjoni kordinata fl-Unjoni Ewropea. Skond il-prinċipju ta’ proporzjonalità, kif stabbilit fl-imsemmi Artikolu, din id-Deċiżjoni ma tmurx lil hinn minn dak li hu meħtieġ biex jintlaħaq dak l-għan.

                  (7)

                  It-titjib ta' sistemi għat-trasmissjoni ta' informazzjoni dwar sentenzi jimplika li sentenzi mogħtija fi Stat Membru kontra ċittadini ta' Stat Membru ieħor isiru magħrufa mill-Istat Membru ta' l-aħħar malajr kemm jista' jkun u li kull Stat Membru jista' jikseb informazzjoni li jeħtieġ mir-rekords kriminali minn Stati Membri oħra fi żmien qasir ħafna.

                  (8)

                  Din id-Deċiżjoni tissupplimenta u tiffaċilita l-mekkaniżmi eżistenti għat-trasmissjoni ta' informazzjoni dwar sentenzi bbażati fuq konvenzjonijiet eżistenti. B'mod partikolari, id-dispożizzjonijiet li jikkonċernaw talbiet għal informazzjoni estratta mir-rekord kriminali ma jissostitwux il-possibbiltà disponibbli għall-awtoritajiet ġudizzjarji li jittrasmettu informazzjoni li tikkonċerna rekords kriminali dirett lil xulxin taħt l-Artikolu 6(1) tal-Konvenzjoni tad-29 ta' Mejju 2000 dwar l-assistenza reċiproka f'materji kriminali bejn l-Istati Membri ta' l-Unjoni Ewropea stabbilita bl-Att tal-Kunsill tad-29 ta' Mejju 2000 (6). Madankollu, tipprovdi għal dritt speċifiku ta' l-awtorità ċentrali ta' Stat Membru li tibgħat talba għal informazzjoni estratta mir-rekord kriminali lil awtorità ċentrali ta' Stat Membru ieħor, fiċ-ċirkostanzi determinati mil-liġi nazzjonali.

                  (9)

                  Id-data personali proċessata taħt din id-Deċiżjoni ser tiġi protetta skond il-prinċipji li daħlu fis-seħħ fil-Konvenzjoni tal-Kunsill ta' l-Ewropa tat-28 ta' Jannar 1981 għall-Protezzjoni ta' Individwi fir-rigward ta' l-Ipproċessar Awtomatiku ta' Data Personali.

                  (10)

                  Taħt ir-Rakkomandazzjoni tal-Kunsill ta' l-Ewropea Nru R (84) 10 dwar ir-rekord kriminali u r-rijabilitazzjoni ta' persuni sentenzjati, il-mira ewlenija ta' l-istabbiliment tar-rekord kriminali hu li l-awtoritajiet responsabbli mis-sistema tal-ġustizzja kriminali jiġu informati dwar l-isfond ta' persuna soġġetta għal proċedimenti legali bil-ħsieb li d-deċiżjoni li għandha tittieħed tiġi adattata għas-sitwazzjoni individwali. Billi l-użu ieħor kollu tar-rekord kriminali li jista' jikkomprometti l-possibbilitajiet ta' rijabilitazzjoni soċjali tal-persuna sentenzjata għandu jkun limitat kemm jista' jkun, l-użu ta' informazzjoni trasmessa taħt din id-Deċiżjoni għal użu għajr fil-kors ta' proċedimenti kriminali jista' jiġi limitat skond il-liġi nazzjonali ta' l-Istat li ntalab u l-Istat li qiegħed jagħmel it-talba.

                  (11)

                  Din id-Deċiżjoni tirrispetta d-drittijiet fundamentali u tosserva l-prinċipji rikonoxxuti mill-Artikolu 6 tat-Trattat dwar l-Unjoni Ewropea u ddikjarati mill-ġdid mill-Karta tad-Drittijiet Fundamentali ta' l-Unjoni Ewropea,

                  (12)

                  Din id-Deċiżjoni ma għandhiex l-effett li tobbliga lill-Istati Membri jirreġistraw sentenzi jew informazzjoni oħra f'materji kriminali fir-rekord kriminali tagħhom għajr dawk li huma obbligati jirreġistraw skond il-liġi nazzjonali.

                  (13)

                  Din id-Deċiżjoni ma tapplikax għat-trasmissjoni ta' sentenzi jew kopji tagħhom.

            IDDEĊIEDA KIF ĠEJ:
      Artikolu 1
      Awtorità ċentrali:
      1.   Għall-finijiet ta' l-Artikoli 2 u 3, kull Stat Membru għandu jagħżel awtorità ċentrali. Madankollu, l-Istati Membri jistgħu jagħżlu awtorità ċentrali waħda jew iżjed biex jibgħatu informazzjoni taħt l-Artikolu 2 u jwieġbu għal talbiet taħt l-Artikolu 3.
      2.   Kull Stat Membru għandu jinforma lis-Segretarjat Ġenerali tal-Kunsill u lill-Kummissjoni dwar l-awtorità magħżula skond il-paragrafu 1. Is-Segretarjat Ġenerali tal-Kunsill għandu jinnotifika lill-Istati Membri u l-Eurojust b'din l-informazzjoni.
      Artikolu 2
      Informazzjoni fuq inizjattiva proprja dwar sentenzi
      Kull awtorità ċentrali għandha mingħajr dewmien tinforma lill-awtoritajiet ċentrali ta' l-Istati Membri l-oħra dwar sentenzi kriminali u miżuri sussegwenti fir-rigward ta' ċittadini ta' dawk l-Istati Membri mdaħħla fir-rekord kriminali. Fejn il-persuna kkonċernata hi ċittadin ta' żewġ Stati Membri jew iżjed, l-informazzjoni għandha tingħata lil kull wieħed minn dawn l-Istati Membri, sakemm il-persuna mhijiex ċittadin ta' l-Istat Membru fit-territorju li fih ġiet sentenzjata.
      Artikolu 3
      Talba għal informazzjoni dwar sentenzi
      1.   Fejn informazzjoni mir-rekords kriminali ta’ Stat Membru hija mitluba, l-awtorità ċentrali tista’, skond il-liġi nazzjonali, tibgħat talba għal estratti minn, u informazzjoni relatata ma’, rekords kriminali lill-awtorità ċentrali ta’ Stat Membru ieħor. It-talbiet kollha għal informazzjoni għandhom jintbagħtu abbażi tal-formola tat-talba prevista fl-Anness.
      Meta persuna titlob informazzjoni dwar ir-rekord kriminali tagħha, l-awtorità ċentrali ta’ l-Istat Membru fejn issir din it-talba, tista’ skond il-liġi nazzjonali tibgħat talba għal estratti minn u informazzjoni relatata ma’ rekords kriminali lill-awtorità ċentrali ta’ Stat Membru ieħor jekk il-persuna kkonċernata hija jew kienet residenti jew ċittadin ta’ l-Istat Membru li qiegħed jitlob jew li ntalab.
      2.   It-tweġiba għandha tintbagħat immedjatament u fi kwalunkwe każ fi żmien perijodu li ma jaqbiżx għaxart ijiem ta’ xogħol minn meta t-talba ġiet riċevuta, taħt il-kondizzjonijiet previsti mil-liġi, ir-regolamenti jew il-prattika nazzjonali mill-awtorità ċentrali ta’ l-Istat Membru li ntalab lill-awtorità ċentrali ta’ l-Istat Membru li qiegħed jitlob abbażi tal-formola prevista fl-Anness. Hi għandha tinkludi l-informazzjoni riċevuta skond l-Artikolu 2 u reġistrata fir-rekord kriminali ta’ l-Istat Membru li ntalab.
      Jekk it-talba issir għall-persuna kkonċernata skond it-tieni subparagrafu tal-paragrafu (1), il-perijodu msemmi fl-ewwel subparagrafu ta' dan il-paragrafu m’għandux jaqbeż l-għoxrin jum ta’ xogħol mir-riċeviment tat-talba.
      3.   Fejn l-Istat Membru li ntalab jeħtieġ iżjed informazzjoni biex jidentifika l-persuna li għaliha tirreferi t-talba, għandu jikkonsulta immedjatament ma’ l-Istat Membru li qiegħed jitlob bil-ħsieb li tingħata tweġiba fi żmien għaxart ijiem ta’ xogħol minn meta l-informazzjoni addizzjonali mixtieqa ġiet riċevuta.
      4.   It-tweġiba għandha tkun akkumpanjata minn dikjarazzjoni ta’ sentenzi, taħt il-kondizzjonijiet previsti mil-liġi nazzjonali.
      5.   Talbiet, tweġibiet u informazzjoni oħra rilevanti jistgħu jiġu trasmessi permezz ta’ kwalunkwe mezz li jista’ jħalli rekord bil-miktub taħt kondizzjonijiet li jippermettu lill-Istat li jirċievi jistabbilixxi l-awtentiċità.
      Artikolu 4
      Kondizzjonijiet għall-użu ta’ data personali
      1.   Data personali komunikata taħt l-Artikolu 3 għall-finijiet ta’ proċedimenti kriminali tista’ tintuża mill-Istat Membru li qiegħed jitlob għall-finijiet tal-proċedimenti kriminali biss li għalihom intalbet kif speċifikat fil-formola prevista fl-Anness.
      2.   Data personali komunikata taħt l-Artikolu 3 għal finijiet għajr proċedimenti kriminali, tista’ tintuża mill-Istat Membru li qiegħed jitlob skond il-liġi nazzjonali tiegħu għall-finijiet li għalihom intalbet biss u fil-limiti speċifikati fil-formola mill-Istat Membru li ntalab biss.
      3.   Dan l-Artikolu ma japplikax għal data personali miksuba minn Stat Membru taħt din id-Deċiżjoni u li toriġina minn dak l-Istat Membru.
      Artikolu 5
      Lingwi
      Din il-formola għandha tintbagħat mill-Istat Membru li qiegħed jagħmel it-talba fil-lingwa uffiċjali, jew waħda mill-lingwi uffiċjali, ta’ l-Istat Membru li ntalab. L-Istat Membru li ntalab għandu jwieġeb jew f’waħda mil-lingwi uffiċjali tiegħu jew inkella f’lingwa oħra li ż-żewġ Stati Membri jistgħu jaqblu fuqha. Kwalunkwe Stat Membru, fil-ħin ta’ l-adozzjoni ta’ din id-Deċiżjoni jew f’data iżjed tard, jista’ jindika, permezz ta’ dikjarazzjoni lis-Segretarjat Ġenerali tal-Kunsill, liema huma l-lingwi uffiċjali ta’ l-istituzzjonijiet tal-Komunitajiet Ewropej li jaċċetta. Is-Segretarjat Ġenerali tal-Kunsill għandu jinnotifika lill-Istati Membri dwar din l-informazzjoni.
      Artikolu 6
      Relazzjoni ma' strumenti legali oħra
      1.   Fir-rigward ta’ l-Istati Membri, din id-Deċiżjoni tissupplimenta u tiffaċilita l-implimentazzjoni ta’ l-Artikoli 13 u 22 tal-Konvenzjoni Ewropea dwar l-Assistenza Reċiproka f'Materji Kriminali ta’ l-20 ta’ April 1959, il-Protokolli addizzjonali tagħha tas-17 ta’ Marzu 1978 (7) u tat-8 ta’ Novembru 2001 (8), il-Konvenzjoni dwar l-Assistenza Reċiproka f'Materji Kriminali bejn l-Istati Membri ta' l-Unjoni Ewropea tad-29 ta’ Mejju 2000 (9) u l-Protokoll tagħha tas-16 ta’ Ottubru 2001 (10).
      2.   Għall-finijiet ta’ din id-Deċiżjoni, l-Istati Membri għandhom jirrinunzjaw għad-dritt li jużaw bejniethom ir-riżervi tagħhom għall-Artikolu 13 tal-Konvenzjoni Ewropea dwar l-Assistenza Reċiproka f'Materji Kriminali ta’ l-20 ta’ April 1959. Din id-Deċiżjoni m’għandhiex taffettwa r-riżervi magħmula fir-rigward ta’ l-Artikolu 22 ta’ dik il-Konvenzjoni. Tali riżervi jistgħu jiġu nvokati fir-rigward ta’ l-Artikolu 2 ta’ din id-Deċiżjoni.
      3.   Din id-Deċiżjoni m’għandhiex taffettwa l-applikazzjoni ta’ dispożizzjonijiet iżjed favorabbli fi ftehim bilaterali jew multilaterali bejn l-Istati Membri.
      Artikolu 7
      Implimentazzjoni
      L-Istati Membri għandhom jimplimentaw din id-Deċiżjoni mill-aktar fis possibbli u fi kwalunkwe każ mhux iżjed tard mill-21 ta' Mejju 2006.
      Artikolu 8
      Dħul fis-seħħ
      Din id-Deċiżjoni għandha tieħu effett fil-jum tal-pubblikazzjoni tagħha fil-Ġurnal Uffiċjali ta’ l-Unjoni Ewropea.

         Magħmula fi Brussel, nhar il-21 ta' Novembru 2005.

               Għall-Kunsill

               Il-President

            J. STRAW

         (1)  ĠU C 322, 29.12.2004, p. 9.

         (2)  Għadha mhijiex ippubblikata fil-Ġurnal Uffiċjali ta' l-Unjoni Ewropea.

         (3)  ĠU C 12, 15.1.2001, p. 10.

         (4)  Kunsill ta’ l-Ewropa, Serje tat-Trattati Ewropej, Nru. 30.

         (5)  ĠU C 216, 1.8.2001, p. 14.

         (6)  ĠU C 197, 12.7.2000, p. 1.

         (7)  Kunsill ta’ l-Ewropa, Serje tat-Trattat Ewropew, Nru. 99.

         (8)  Kunsill ta’ l-Ewropa, Serje tat-Trattat Ewropew, Nru. 182.

         (9)  ĠU L 197, 12.7.2000, p. 3.

         (10)  ĠU L 326, 21.11.2001, p. 1.

         ANNESS
         Formola msemmija fl-Artikoli 3, 4 u 5 tad-Deċiżjoni tal-Kunsill 2005/876/ĠAI tal-21 ta' Novembru 2005 dwar l-iskambju ta' informazzjoni estratta mir-rekord kriminali

         Test ta 'immaġni

            Talba għal informazzjoni estratta mir-rekord kriminali
            Sabiex ikunu jistgħu jimlew din il-formola b’mod korrett, l-Istati Membri għandhom jieħdu nota tal-Manwal ta’ Proċedura.
            (a) Informazzjoni relatata ma’ l-Istat li qiegħed jagħmel it-talba:
            Stat Membru:
            Awtorità ċentrali:
            Persuna ta’ kuntatt:
            Telefon (bil-kodiċi STD):
            Fax (bil-kodiċi STD):
            E-mail:
            Indirizz postali:
            Referenza tal-fajl fejn disponibbli:
            (b) Informazzjoni relatata ma’ l-identità tal-persuna kkonċernata mit-talba:
            Kunjom:
            Isem/ismijiet:
            Isem fit-twelid fejn disponibbli:
            Psewdonimi, fejn applikabbli:
            Sess: M F
            Nazzjonalità:
            Data tat-twelid (f’ċifri: ġġ/xx/ssss):
            Post tat-twelid (belt u Stat):
            Isem il-missier: (*)
            Isem l-omm: (*)
            Residenza jew indirizz magħruf (mhux obbligatorju):
            Marki tas-swaba' fejn disponibbli (mhux obbligatorju):

               Data oħra ta’ identifikazzjoni fejn disponibbli (eż. numru fir-reġistru nazzjonali, numru tas-sigurtà soċjali eċċ.) (mhux obbligatorju)
            (*) Għandha timtela, skond il-Manwal ta’ Proċedura, jew inkella, fejn disponibbli.

            (ċ) Skop tat-talba:

               Jekk jogħġbok immarka l-kaxxa xierqa

            1. proċedimenti kriminali
            2. talba minn awtorità ġudizzjarja barra mill-kuntest ta’ proċedimenti kriminali
            talba minn awtorità amministrattiva kompetenti
            3. talba mill-persuna kkonċernata

               Skop li għalih l-informazzjoni hija mitluba għandu jimtela' skond il-Manwal ta’ Proċedura, jew inkella, fejn disponibbli.

            Awtorità li qiegħda titlob:
            Il-persuna kkonċernata tat il-kunsens tagħha biex tinkiseb l-informazzjoni (fejn dan il-kunsens huwa meħtieġ mil-liġi ta’ l-Istat Membru li ntalab).
            Inti mitlub tinnota li t-talba għandha tiġi osservata skond il-kondizzjonijiet previsti mil-liġi, ir-regolamenti jew il-prattika ta’ l-Istat Membru li ntalab.
            Persuna ta’ kuntatt jekk informazzjoni addizzjonali hija meħtieġa:
            Kunjom:
            Telefon:
            E-mail:
            Informazzjoni oħra (eż. kemm hi urġenti t-talba, eċċ.)

         Test ta 'immaġni

            Tweġiba għat-talba
            Informazzjoni relatata mal-persuna msemmija hawn fuq
            Jekk jogħġbok immarka l-kaxxa xierqa
            L-awtorità hawn taħt iffirmata tikkonferma li:
            m’hemmx sentenzi reġistrati fir-rekord kriminali tal-persuna hawn fuq imsemmija
            hemm sentenzi reġistrati fir-rekord kriminali tal-persuna hawn fuq imsemmija. Dikjarazzjoni ta’ sentenzi hija annessa hawnhekk.
            it-talba li saret għal finijiet għajr proċedimenti kriminali ma setgħatx tiġi milqugħa taħt il-liġi, ir-regolamenti jew il-prattika ta’ l-Istat Membru li ntalab.
            Persuna ta’ kuntatt jekk informazzjoni addizzjonali hija meħtieġa:
            Kunjom:
            Telefon:
            Email:
            Informazzjoni oħra (eż. limiti speċifikati skond l-Artikolu 4.(2))
            Id-data trasmessa tista’ tintuża biss għall-iskop li għalih ġiet mitluba
            Magħmula fi,
            Fil-
            Firma u timbru uffiċjali (jekk disponibbli):
            Isem u posizzjoni:
            Jekk applikabbli, inti mitlub tehmeż dikjarazzjoni ta’ sentenzi u tirritornaha lill-Istat li qiegħed jagħmel it-talba. Il-formola u d-dikjarazzjoni ta’ sentenzi m’għandhomx għalfejn jiġu tradotti fil-lingwa ta’ l-Istat li qiegħed jagħmel it-talba.